‘Harap Tak Tutup Lepas Viral’- Lokasi Matahari Terbenam Di Kuala Lumpur Ini Jadi Tumpuan Netizen

Kebiasaannya, pantai dan bukit menjadi antara lokasi pilihan orang ramai untuk melihat matahari terbit dan terbenam. Pasti ramai yang suka melihat keindahan matahari terbit dan terbenam, serta terasa lebih romantis apabila melihatnya bersama tersayang.

Terbaharu, tular di TikTok beberapa video yang memaparkan ‘spot’ melihat matahari terbenam dengan view ibu kota Kuala Lumpur. Menerusi video tersebut, dapat dilihat ramai orang ke sana untuk menyaksikan keindahan suasana matahari terbenam dengan ‘view’ yang cukup menarik.

Watching sunset 📍 Taman Bukit Utama Hillside Jogging Track, Bukit Antarabangsa

Untuk pengetahuan anda, lokasi lihat matahari terbenam tersebut terletak di Taman Bukit Utama Hillside, Bukit Antarabangsa. Video-video tersebut mendapat perhatian orang ramai dan rata-rata netizen berasa kagum melihat keindahan suasana matahari terbenam di sana.

Bukan itu sahaja, para netizen turut berasa tidak sabar mahu berkunjung ke sana untuk melihat matahari terbenam. Malah, ada juga yang menzahirkan kebimbangan tempat tersebut akan ditutup apabila ramai orang ‘serbu’ ke sana seperti apa yang terjadi di tempat tinjauan kapal terbang di KLIA2.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

2 Tahun Tutup Untuk Tujuan Selenggara, Keadaan Terkini Masjid Kristal Jadi Bualan Netizen

‘Dulu Hype Sekarang Terbengkalai’- Netizen Kecewa Lihat Keadaan Terkini Bandar Agacia Di Perak

‘Loji Kumbahan Pun Glow Up’- Netizen Pelik Lokasi Busuk Tapi Cantik Di Kedah Ini Jadi Tumpuan Ramai


Harapan Terakhir Ng Man-tat Untuk Stephen Chow Sebelum Dia Meninggal Dunia

Dua hari sebelum meninggal dunia, Stephen Chow menitipkan pesan bahawa dia risau dengan situasi kesihatan yang menimpa Ng Man-tat, rakan baiknya yang sama-sama berjuang dalam industri perfileman.

Menurut Epoch Times, pengarang komedi yang pernah bekerja dalam pelbagai filem dengan Ng semasa zaman 80-an dan 90-an menyuarakan rasa prihatin beliau dengan situasi Ng.

48 jam selepas itu, siapa sangka Ng Man-tat akhirnya menghembuskan nafasnya yang terakhir di usia 70 tahun di Hospital Union di Hong Kong. Dia pergi meninggalkan keluarga dan teman-teman.

Dan dia juga pergi meninggalkan peminat-peminatnya dengan Shoalin Soccer, Hail The Judge, A Chinese Odyssey atau banyak lagi filem-filem yang dilakon atau dihasilkan olehnya.

“Saya baru tahu tentang berita ini. Walaupun saya sering mengikuti perkembangan kesihatan Ng Man-tat ketika itu, ada juga persediaan, sedikit sebanyak, tetapi berita ini masih amat menyedihkan dan memeritkan.

“Amat sukar untuk mengucapkan selamat tinggal. Penyakit Ng Man-tat datang begitu cepat dan mendiang pergi terlalu awal. Mendiang masih rakan dan sahabat baik saya sejak bertahun lamanya. Saya masih tidak dapat menerima berita ini,” kata Stephen Chow seperti yang dilaporkan oleh Awani.

Gandingan mantap beliau bersama Stephen Chow sering diingati. Kedua-dua mereka telah bekerjasama dalam banyak filem dan telah memberi banyak kesan kepada masyarakat, baik dari segi komedi mahupun moral.

Pada Januari 2019, Ng bercakap mengenai hubungannya dengan Stephen Chow. Walaupun mereka sudah lama tidak bekerjasama, tetapi dia menafikan bahawa mereka berseteru.

Malah Ng menjelaskan bahawa mereka masih berkawan baik. Namun seperti kawan yang lain, dia dan Stephen Chow juga mahu mengejar impian masing-masing, jadi disebabkan itu hubungan mereka kelihatan seperti retak.

Dalam temubual bersama Drama Panda pada 26 Januari 2019, Ng menyatakan bahawa dia sering menghubungi Stephen, bertanya khabar dan bertukar pandangan. Stephen juga mengajak beliau untuk bekerja dalam filemnya The Mermaid, tetapi Ng terpaksa menolak disebabkan faktor kesihatan.

Ng turut menyatakan bahawa perubahan dalam persekitaraan kerja masing-masing mungkin menjadi salah satu sebab mengapa orang membawa cerita bahawa hubungan persahabatan mereka berantakan. Namun dia selalu berharap dapat berbaik dengan Stephen seperti dulu lagi.

“Saya tidak tahu bagaimana mengembalikan persahabatan kami. Adakah dia akan datang kepada saya terlebih dahulu atau saya harus pergi kepadanya? Ia sangat menyedihkan,” katanya sambil menambah bahawa dia memahami Stephen mungkin mempunyai idea mengenai hidup yang lebih baik.

Di akhir wawancara itu, Ng sempat menitipkan harapan agar dia kembali sihat dan diberi kesempatan untuk dia dan Stephen Chow beraksi lagi di layar perak untuk sebuah filem. Namun kini harapan itu terkubur bersama-sama dengan Ng.

Untuk rekod, duo komedi ini dikatakan mula membawa haluan masing-masing sejak 2004 lagi. Ia selepas kejadian di mana mereka sepatutnya bergabung di dalam filem Kung Fu Hustle tidak menjadi kenyataan dan dilaporkan menjadi punca kerenggangan hubungan mereka.

Berdepan masalah kewangan, Stephen Chow gadai rumah mewahnya bernilai RM610 juta di Hong Kong. Klik pautan di bawah untuk membaca.

Berdepan Masalah Kewangan, Stephen Chow Gadai Rumah Mewahnya Bernilai RM610 Juta Di Hong Kong

Stephen Chow Sahkan Sekuel ‘Kung Fu Hustle’ Sedang Dalam Perbincangan

Stephen Chow Sahkan ‘Kung Fu Hustle 2’ Sudah Mulakan Penggambaran Selepas 15 Tahun


Hard Rock Cafe Dengan Rekaan Tradisional Akan Dibuka Di Kyoto

Hampir semua rekaan Hard Rock Cafe di seluruh dunia mengetengahkan rekaan yang moden. Akan tetapi, Hard Rock cafe yang bakal dibuka di Kyoto, Jepun ini bakal mengekalkan rekaan tradisional Jepun.

Menariknya, rumah bandar bergaya rekaan Machiya dipilih untuk pembukaan Hard Rock Cafe di Kyoto ini. Rekaan dalamannya yang mengekalkan ciri-ciri rekaan Machiya dan tradisi Jepun menjadi highlight kepada restoran ini.

Umum tahu Hard Rock Cafe terkenal dengan makanan barat namun pada kali ini kafe ini menawarkan sedikit kelainan dengan menampilkan sajian istimewa tradisi Jepun. Pastinya ini akan menjadi tarikan kepada pelancong yang datang.

Untuk pengetahuan anda, Hard Rock Cafe ini akan dibuka pada 12 Julai 2019 dan ia akan terletak di alamat Kyoto-shi, Higashiyama-ku, Nakanocho, Shinmonzendori Yamato Oji Higashi Iri Motoyoshicho 67. Jika anda ke Jepun kelak, jangan lepaskan peluang untuk ke sini.


Hard Rock Cafe KL Perkenalkan 6 Hidangan Edisi Terhad Yang Padu

Anda sudah jemu makan ketupat dan lemang bersama rendang? Apa kata anda ke Hard Rock Cafe Kuala Lumpur untuk cuba burger dan sliders yang cukup empuk dan padu. Hidangan masa terhad Locally-Carted, Globally-Inspired burger dan sliders ini sudah bermula sejak 1 Mei 2019 yang lalu dan akan tamat pada 30 Jun 2019 ini.

Terdapat 3 pilihan slider; All American Sliders, Buffalo-Style Sliders & Passion Fruit Slider dan 3 pilihan burger; Tex-Mex Cheeseburger, BBQ Cheeseburger & Double-Decker Double Cheeseburger yang anda boleh pilih. Bagaimana pula dengan rasa burger ini?

Hard Rock Cafe memang terkenal dengan menu burgernya dan pastinya setiap kepingan daging di sini dipanggang dengan teliti untuk rasa burger yang lebih padu. Kami sudah cuba dan memang betul, jus daging masih tersimpan dalam setiap kepingan daging membuatkan anda tidak mahu henti makan burger ini. Juicy dan sangat segar!

Saiz burger ini juga besar dan boleh dikongsi bersama rakan anda. Begitu juga dengan menu sliders ini. Jika anda mahu pengalaman makan burger dengan rasa authentic Amerika Syarikat, anda perlu singgah ke Hard Rock Cafe dan buat pesanan burger ini.

Passion Fruit Turkey Bacon Sliders dan Tex-Mex Cheese Burger merupakan menu pemenang pertandingan BurgerRocker anjuran Hard Rock Cafe. Jadi, jika anda mahu rasa yang baharu digabungkan dengan menu klasik Hard Rock Cafe, kami sarankan untuk anda cuba dua menu ini.

Menu ini tidak akan dibuat lagi selepas tarikh 30 Jun 2019. Jadi, terdapat beberapa hari lagi untuk anda cuba menu special Hard Rock Cafe Kuala Lumpur ini.

Jika anda memang pencinta burger sejati, jangan lepaskan peluang untuk mencuba menu edisi terhad Hard Rock Cafe ini. Untuk maklumat lanjut atau tempahan, anda boleh klik di sini.


Harga Apple iPhone 12 Pro Dijangka Bermula Daripada RM4,899

Mulai diperkenalkan Apple pada tahun 2007, sudah menjadi kewajipan buat jenama ini memperkenalkan model iPhone terbaru setiap tahun pada bulan September.

Pada kali ini berikutan pandemik COVID-19, Apple mungkin menangguhkan pelancaran model iPhone terbaru mereka kepada bulan Oktober atau November. Di sebalik penangguhan yang dibuat, rekaan iPhone 12 Pro dan iPhone 12 Pro Max nampaknya seolah sudah tertiris sepenuhnya.

Menerusi ura-ura terbaru, iPhone 12 Pro dijangka bakal ditawarkan dengan harga bermula daripada $999. Untuk pengetahuan, harga yang diumumkan adalah sama dengan iPhone 11 Pro sekaligus memberi bayangan model ini bakal ditawarkan dengan harga sekitar RM4,899 buat pasaran Malaysia.

Harga iPhone 12 Pro Max pula dijangka sama seperti iPhone 11 Pro Max dengan harga permulaan $1,099 dimana model ini dijangka bakal ditawarkan di Malaysia dengan harga RM5,299.

iPhone 12 Pro:– 6.1” and 6.7” sizes– Super Retina XDR OLED displays– 120Hz ProMotion– Smaller notch w/ Face ID– A14 Bionic chip– 6GB RAM– Triple lens cameras with LiDAR scanner– 3x optical zoom– 5G (mmWave)– Larger batteries– 128GB/256GB/512GB/1TB– Starting at $999

Menariknya mengenai keluaran iPhone pada tahun ini, meskipun bakal ditawarkan dengan harga yang sama seperti iPhone 11 Pro sewaktu pelancaran, kesemua model terbaru ini bakal hadir dengan ruang storan minima yang lebih tinggi iaitu 128GB. iPhone dengan ruang storan 1TB pula dijangka bakal ditawarkan dengan harga mencecah RM7,000.

Selain itu, sokongan rangkaian internet 5G beserta penawaran processor A14 Bionic dan RAM sehingga 6GB antara yang tersedia. Menerusi teknologi ProMotion, iPhone 12 Pro bakal menawarkan refresh rate sehingga 120Hz sekaligus membuatkan pengalaman menggunakan model ini kelihatan lebih lancar dan menarik.

Setakat ini, rekaan, spesifikasi dan harga bagi model terbaru iPhone telahpun tertiris. Sama-sama kita nantikan pelancaran rasmi daripada Apple yang bakal diadakan pada bulan Oktober atau November 2020.

Menurut ura-ura yang dikongsikan sebelum ini, iPhone 12 bakal ditawarkan dengan harga sekitar RM2,749.

Apple iPhone 12 Bakal Ditawarkan Dengan Harga Sekitar RM2,749?

Apple iPhone SE Sedia Untuk Ditempah Dengan Harga RM1,999 Bermula 11 Mei

Ini Mungkin Senarai iPhone Yang Menyokong Apple iOS 14


Harga Bitcoin Jatuh RM1594 Dalam Jangka Masa Dua Jam

Nampaknya harga Bitcoin semakin lama semakin menurun dan kemarin merupakan berita buruk buat pemain kriptowang ini dimana harganya jatuh $400 (RM 1594.80) dalam jangka masa dua jam sahaja.

Kejatuhan ini dikatakan berpunca daripada serangan siber di Pertukaraan Cryptocurrency Coinrail pada sistem mereka. Sejak hari ini, carta kriptowang terus menjunam ke $6840 (RM 27271.08) untuk setakat artikel ini ditulis. Ia juga merupakan kejatuhan terbesar semenjak 14 Mac lalu.

Selain kejatuhan bitcoin , Ethereum (ETH) dan Ripple juga menghadapi masalah yang sama. Ethereum (ETH) pada mulanya didagangkan pada harga $600 (RM 2392.20) turun ke paras $570 (RM 2272.59) manakala Ripple didagangkan $0.64 (RM 2.55) ke $0.63 (RM 2.51).

Melihat harga wang kripto yang tidak stabil ini dan masalah serangan siber ia telah merencatkan wang ini untuk menggantikan sistem wang fiat buat masa sekarang ini.


Harga Bitcoin Jatuh 50% Dalam Jangka Masa Satu Bulan

Jika pada bulan lalu, Harga bitcoin berjaya menunjukkan perkembangan positif dan harga mencecah $20,000 (~RM79,190.00), lain ceritanya pada minggu ini dimana bitcoin mengalami kejatuhan sehingga 50% sepanjang sebulan ini.

Difahamkan isu yang berlaku di Jepun dan Korea Selatan, selaku negara yang memegang jumlah bitcoin tertinggi antara yang membuatkan kripto wang ini mengalami kejatuhan harga yang mendadak.

Setakat artikel ini ditulis, harga bagi 1 BTC adalah bersamaan $10,065.00 (~RM39,847.35). Buat para pengguna yang baru sahaja mendapatkan bitcoin pada bulan lalu ketika harganya ditahap tertinggi, kejatuhan mungkin terasa sekiranya anda bertindak untuk menjualnya.

Disebalik kejatuhan bitcoin, kripto wang yang lain ternyata turut terpalit dengan isu yang sama. Kripto wang Bitconnect antara yang mengalami kejatuhan harga yang extreme dimana orang ramai boleh mendapatkannya dengan harga 93% lebih rendah.

Melihat kepada harga wang kripto wang yang menaik dan menjunam diluar jangkaan pembeli, masihkah anda meletak harapan kripto wang ini mampu menggantikan sistem wang fiat sedia ada?


Harga Cecah RM300,000, Ini Jentera Yang Bakal Digunakan Azizulhasni Untuk Olimpik 2020

Azizulhasni Awang atau lebih dikenali sebagai Pocket Rocketman akan mendapat kuasa tambahan bagi mengejar pungutan pingat emas di Sukan Olimpik Tokyo tahun ini.

Skuad basikal trek Malaysia telah menjalinkan kerjasama dengan Vorteq, sebuah syarikat yang mempunyai kepakaran dalam aerodinamik serta menjalankan penyelidikan dan pembangunan yang berpusat di Silverstone.

Berdasarkan syarat Kesatuan Berbasikal Antarabangsa (UCI), jentera yang digunakan bagi Sukan Olimpik perlu berada di pasaran, dan basikal model WX-R Vorteq itu sudah berada di pasaran sejak 1 Januari lalu dengan sebuah basikal berharga RM300,000. #TeamISN pic.twitter.com/GMdnCZ7xf8

— ISN Malaysia🥇 (@isnmalaysia) March 9, 2020

WXR Vorteq bakal menjadi basikal rasmi Azizulhasni. Dilaporkan bahawa basikal ini mampu mencapai harga sehingga RM300,000 mengikut pesanan yang dibuat. Ia hadir dengan beberapa teknologi canggih serta badan yang direka khas dari karbon.

Basikal edisi khas ini dibuat sempena Olimpik Tokyo dan telah mendapat kelulusan dari badan pentadbir sukan berbasikal UCI.

Walaupun kos untuk mendapatkan basikal ini dilihat terlalu mahal. Namun bagi Azizul ia adalah salah satu cara percaturan Insitut Sukan Nasional dan Majlis Sukan Negara bagi mensasarkan pingat emas pada Olimpik tahun ini.

Azizul, juara dua kali Sukan Asia, kini menduduki tempat kedua di dunia bagi acara keirin lelaki dan dijangka membuat kempen Olimpik di Tokyo.

Berikut adalah cerita lain mengenai Azizulhasni Awang, klik pautan di bawah untuk membaca.

Biarpun Bertubuh Kecil, Ini 4 Perkara Boleh Dipelajari Daripada Azizulhasni Awang Pocketrocketman

Azizulhasni Awang Menang Gangsa Kejohanan Trek Piala Dunia Di Berlin

Azizulhasni Awang Dan Jun Hoong Dinobat Olahragawan Dan Olahragawati Kebangsaan 2017


4 Strategi Kerajaan Selangor Dalam Mengatasi Masalah Bekalan Air Negeri

Sekiranya diberi pilihan antara masalah ketiadaan elektrik atau air dirumah, anda pilih yang mana? Jika ditanya kami, kami lebih rela ketiadaan elektrik, janji ada air di rumah. Cuba anda bayangkan, sekiranya masalah ketiadaan air berlaku dalam tempoh yang panjang, pastinya banyak kerja-kerja rumah akan tertangguh dan keadaan akan menjadi kucar-kacir.

Memang tidak dinafikan rakyat Selangor setiap tahun berhadapan dengan masalah air. Meskipun notis diberi lebih awal, masih terdapat pihak yang masih belum bersedia dengan masalah gangguan air yang berlaku. Apakah langkah yang diambil kerajaan Selangor untuk mengatasi masalah ini?

Situasi paling mencabar buat warga Selangor sduah pastinya apabila negara diserang COVID-19 pada tahun 2020 dan dalam pada masa yang sama Selangor turut terkesan berikutan gangguan air disebabkan penjenayah alam sekitar yang mencemarkan sungai di sekitar Selangor.

Ekoran daripada masalah pencemaran yang berlaku, kerajaan Selangor telah menyediakan beberapa inisiatif untuk atasi masalah ini. Nak tahu apakah inisiatif itu, jom tonton video ini sehingga habis.

Terdapat 4 strategi yang telah diluluskan untuk dilaksanakan pada tahun 2021 bagi mengatasi masalah pencemaran sungai. Kerajaan Selangor mengeluarkan kos hampir RM200 juta untuk melaksanakan semua strategi ini.

Berikut merupakan strategi yang dilakukan oleh Kerajaan Selangor untuk mengatasi masalah pencemaran air.

Strategi 1: Rawatan biologi di kolam-kolam berkenaan di Hulu Sungai Selangor

Strategi 2: Kerajaan Selangor memperkemaskan tindakan pemantauan Lembangan Sungai melalui pemantauan dan pengawasan menggunakan dron berteknologi tinggi serta penambahan petugas LUAS untuk mengadakan pengawasan 24jam dan pantauan River Patrol.

Strategi 3: Pembinaan Infrastruktur Pengepaman terus dari Hybrid off River Augmentation Storage atau singkatannya HORAS 600.

Strategi 4: Penguatkuasaan Enakmen Lembaga Urus Air Selangor (LUAS) dalam PINDAAN 2020

Air Selangor juga kini sedang melaksanakan pembangunan Skim Bekalan Air Rasau dengan membina Loji Rawatan Air Rasau Peringkat 1 untuk mengurangkan kebergantungan kepada bekalan air dari loji-loji rawatan air di Sungai Selangor.

Loji ini dijangka akan siap pada tahun 2024 dan akan memberi manfaat kepada orang ramai. Untuk dapatkan maklumat lebih lanjut, boleh ke laman web Air Selangor. Untuk menjayakan usaha kerajaan negeri Selangor dalam menangani isu air ni, rakyat Selangor haruslah bersatu-padu dalam menjayakan misi ini.

Tular pada minggu ini apabila Tan Sri Vincent Tan selaku individu ke-24 terkaya Malaysia dilihat sekadar memakai selipar Asadi bernilai RM15.90 sahaja.

Sekadar Pakai Selipar Asadi, Gambar Vincent Tan Yang Tular Ini Raih Perhatian Netizen

Dakwa Sekadar Hiburan, ‘Prank’ Tangkap Basah Kumpulan YouTuber Ini Undang Kerisauan Netizen


Harga Durian Ikut Kereta Pelanggan, Meningkat Berkali Ganda Jika Datang Guna Kereta Mewah

Durian sememangnya terkenal dengan harga yang sedikit tinggi berbanding buah-buahan tempatan yang lain. Malah harganya ada yang boleh mencecah sehingga ratusan ringgit bagi jenis-jenis tertentu seperti Musang King.

Bagaimanapun, harga yang sudah sedia tinggi tidak menghalang segelintir peniaga raja buah itu untuk cuba mengaut keuntungan lebih dengan cara yang salah seperti yang dilaporkan berlaku di beberapa kawasan di Pahang ini.

Menurut Berita Harian, tindakan tidak meletakkan tanda harga dan menjual dengan harga berbeza mengikut jenis kenderaan pelanggan yang datang untuk membeli itu diakui sendiri oleh Ketua Pegawai Penguat Kuasa Kementerian Perdagangan Dalam Negeri dan Hal Ehwal Pengguna (KPDNHEP) Pahang, Ahmad Fitri Ali.

“Harga durian akan naik dua hingga tiga kali ganda jika pelanggan yang singgah menggunakan kenderaan mewah, bertujuan mengaut keuntungan berlipat ganda.

“Bagi memastikan peniaga tamak tidak terus mengambil kesempatan, KPDNHEP melakukan pemeriksaan terhadap semua pusat jualan durian tepi jalan di negeri ini terutama di Kuantan, Jerantut, Bentong, Lipis, Raub dan Temerloh yang rancak dengan aktiviti jualan,” katanya.

Tambahnya lagi, tindakan tidak meletakkan harga durian itu adalah merupakan satu kesalahan dan peniaga boleh dikenakan RM1,000 mengikut Perintah 3 (1), Perintah Kawalan Harga (Penandaan Harga Oleh Penjual Runcit) 1993.

Malah sehingga kini empat peniaga telah pun dikompaun sebanyak RM4,000 kerana tidak mempamerkan tanda harga dan alat penimbang tidak sah.

Baca perkongsian lelaki ini bagaimana harga durian Musang King menjadi mahal dan berjaya diimport ke negara China sebelum ini. Klik pautan di bawah untuk membaca.

Cara FAMA Lawan ‘Market’ Durian Dengan Thailand

Food Ranger Cuba Nasi Goreng Durian Dan Terpesona Dengan Kesedapannya

‘Pandai Menari Sambil Membuka Durian?’- Kerja Kosong Ini Mungkin Sesuai Buat Anda


Harga Emas Dijangka Naik Tahun Hadapan

Buat pengumpul dan penyimpan emas, ada berita baik untuk anda. Bermula tahun hadapan harga emas akan dijangka naik. Waktu tersebut sesuai bagi mereka yang ingin menjual simpanan emas milik masing-masing.

Syarikat barangan kemas, Poh Kong Holdings Bhd menjangkakan harga emas berada dalam aliran meningkat tahun depan untuk mencecah antara AS$1,600 (~RM6,548) hingga AS$1,700 (~RM6,957.25) seauns (bersamaan 28.35 grams) berbanding AS$1,500 (~RM6,138.75) seauns secara purata tahun ini.

Menurut Pengerusi Eksekutif dan Pengarah Urusan, Datuk Choon Yee Seiong, berkata ketidaktentuan yang berlaku pada masa ini membuatkan emas dilihat sebagai aset selamat menjadikan harga lebih tinggi dan ia memberi sesuatu yang positif bagi syarikat barangan kemas.

Pihaknya menyasar permintaan terhadap produk berkaitan emas akan kekal berdaya tahan, memandangkan ketidaktentuan global akan mendorong pengguna mengubah portfolio pelaburan mereka daripada ekuiti kepada emas.

Bagi tempoh setahun, harga emas meningkat daripada paras terendah secara purata AS$1,199.98 seauns pada 9 November 2018 kepada paras tertinggi AS$1,552 seauns pada 8 November 2019.

Di samping itu, Poh Kong yang kini mempunyai 94 outlet akan turut menggiatkan lagi usaha digital menerusi penambahan saluran dalam talian yang kini meliputi Lazada, PrestoMall, Shopee dan Superbuy.

Baru-baru ini, Netflix juga mengumumkan akan menaikkan harga perkhidmatan bermula 9 Januari 2020. Klik pautan di bawah untuk bacaan lanjut.

Netflix Naikkan Harga Perkhidmatan Bermula 9 Januari

Google Play Store Bakal Turut Kenakan Cukai SST 6% Bermula Januari 2020


Samsung Galaxy Note 8 Bakal Mula Dijual Dengan Harga RM3,999

Hampir dua hari dilancarkan secara rasmi, Samsung Malaysia pada harini telah mengumumkan harga rasmi bagi Samsung Galaxy Note 8. Harga yang diumumkan buat model ini adalah RM3,999 sekaligus menjadikan model ini sebagai model dengan harga tertinggi di dalam siri Samsung Note.

Dari segi spesifikasi, penyertaan S Pen dan dwi-kamera jelas, Galaxy Note 8 merupakan smartphone tercanggih anda boleh dapatkan ketika ini. Anda boleh tonton review awal MKBHD dibawah untuk mengetahui features terbaru yang tersedia pada Samsung Galaxy Note 8.

Dalam pada itu, sekiranya anda sememangnya berminat untuk mendapatkan Samsung Galaxy Note 8, pihak Samsung Malaysia turut menawarkan promosi buat mereka yang berminat untuk membuat pra-tempahan dimana anda boleh dapatkan Samsung Galaxy Note 8 dengan harga RM3,678 sahaja. Anda boleh mula membuat para tempahan bermula 5 September ini.

Selain itu, pra tempahan ini bakal membolehkan anda mendapatkan smartphone bersama beberapa barangan aksesori yang lain berharga RM567. Cover buat Galaxy Note 8, powerbank khas daripada Samsung serta Samsung protection plan antara yang ditawarkan.

Adakah berbaloi mendapatkan Samsung Galaxy Note 8 dengan harga RM3,999 pada pendapat anda? Kami turut mengeluarkan pendapat awal kami mengenai smartphone ini dan anda boleh membacanya di sini.


Samsung Galaxy Note 9 Dijual Pada Harga RM3,699 Bermula 24 Ogos Depan

Semalam berlangsungnya pelancaran Galaxy Note9 di Malaysia selepas seminggu ianya diperkenalkan secara pertama kali di New York minggu lalu. Dua model Galaxy Note9 akan ditawarkan di Malaysia iaitu model 128GB dan 512GB.

Hanya 3 daripada 4 akan ditawarkan untuk pasaran Malaysia iaitu Midnight Black, Metallic Copper dan Ocean Blue. Ketika sesi percubaan di Axiata Arena semalam, kami merasakan warna Metallic Copper adalah yang terbaik kerana warna doodle pada skrin ketika menulis dengan S-Pen akan mengikut warna luaran Note9 yang anda pilih.

“Galaxy Note9 menggabungkan kuasa, produktiviti, ketahanan yang unggul, serta hiburan di dalam sebuah peranti. Dengan ciri-ciri pertahanan keselamatan yang kuat, peranti terbaru ini memenuhi setiap keperluan yang diingini. Dari merakam gambar yang hebat, sehingga pengalaman permainan yang lancar serta membuat pembentangan, Note9 ini mampu memberikan semua ini,” kata Kim Yoon Soo, Presiden Samsung Malaysia Electronics.

Samsung Galaxy Note9 hadir dengan skrin 6.4-inci SAMOLED QHD+ HDR, Exynos 9810, Android 8.1, bateri 4,000mAh memori sehingga 8GB RAM dan storan tambahan sehingga 1TB sekiranya anda memerlukan ruangan tambahan yang lebih untuk Note9 anda.

Kamera 12+12 Megapixel satu lensa dengan bukaan f/1.5 ke f/2.4 tersedia untuk model ini. Anda mampu merakam gambar dengan lebih baik pada waktu malam serta Note9 mampu merakam gambar persis kamera DSLR.

S-Pen ikonik pada Note9 juga telah dinaik taraf dan boleh berfungsi dengan lebih baik. Antaranya jika anda mahu merakam gambar berkumpulan, anda hanya perlu menekan butang pada S-Pen ini untuk merakam gambar.

Samsung Galaxy Note9 akan berada di pasaran bermula 24 Ogos 2018 di Malaysia, pada harga yang disyorkan iaitu RM3,699 dan RM4,599 bagi model 128GB dan 512GB. Jika anda mencara telefon pintar yang lebih besar untuk kegunaan pembentangan secara on the go, ini adalah model 6.4-inch terbaik yang ada di pasaran.


Harga Ganti Bateri iPhone Yang Tamat Waranti Bakal Naik Mulai 1 Mac Ini

Salah satu komponen yang perlu digantikan pada iPhone setelah lama digunakan adalah bateri. Majoriti pengguna selalunya mengalami masalah bateri selepas tamat waranti mereka.

Seperti kita sedia maklum, harga penggantian sesuatu komponen pada iPhone agaklah mahal. Berdasarkan laporan terkini, Apple secara rasmi telah menaikkan harga penggantian bateri untuk semua siri iPhone.

Menerusi laman rasmi sokongan Apple, Apple menyatakan bahawa harga perkhidmatan penggantian bateri yang sudah tamat tempoh jaminan akan tamat pada akhir Februari 2023. Mulai 1 Mac ini, harga ini akan naik sebanyak $20 (~RM88) untuk semua model iPhone sebelum iPhone 14.

Meskipun, di Malaysia tidak mempunyai sokongan secara rasmi daripada Apple sendiri kerana kini dikendalikan oleh pengedar rasmi Apple seperti Switch dan Machines. Terdapat kemungkinan harga penggantian bateri akan naik juga memandangkan ia berlaku di banyak tempat termasuk Asia Tenggara.

Memandangkan Apple Store terdapat di Singapura dan Thailand, semakan awal mendapati harga penggantian bateri telah naik sebanyak sekitar RM90 hingga RM100 bagi kedua-dua negara itu. Jadi, anda bersiap sedia dengan kenaikan harga yang bakal dikenakan selepas 1 Mac kelak.


Harga GoPro Fusion Telah Diumumkan Buat Pasaran Malaysia

Menyebut tentang GoPro mungkin ramai yang sudah cukup kenal dengan jenama kamera aksi ini. Mula dilancarkan sejak September lalu, model GoPro Fusion berjaya meletakkan dirinya sebagai model yang penuh futuristik.

Penawaran teknologi Relive Reality dengan penggunaan dua kamera 18-megapixel untuk rakaman 360 darjah antara yang membuatkan model ini tampil sebagai kamera aksi yang unik. Dalam erti kata lain, anda berpeluang merakam segala pemandangan serta melihat semula secara menyeluruh. Cool bukan?

Lebih menarik model ini turut didatangkan dengan sokongan video dengan paparan sehingga 5.2K. Terbaru, pihak ALL IT hypermarket telah mengumumkan harga bagi GoPro Fusion yang hadir dengan tanda harga RM3,199. Sebuah harga yang berpadanan berdasarkan ciri-ciri yang ditawarkan.

Sekiranya anda merupakan seorang yang mahukan rakaman terbaik di setiap aktiviti extreme yang dilakukan, GoPro Fusion merupakan kamera aksi yang berbaloi anda dapatkan. Anda boleh mula membuat pra tempahan dengan klik di sini. Hadiah percuma bernilai RM300 turut ditawarkan buat pembeli terawal.


Harga Hampir Cecah RM5.00 Seliter, Jualan Petrol RON 97 Menurun 65%

Sejak beberapa minggu lalu, harga minyak petrol RON 97 telah meningkat mendadak sehingga hampir mencecah RM5. Hal ini telah menyebabkan ramai pengguna minyak berkenaan mengeluh kerana terkesan dengan kenaikkan harganya.

Dalam satu perkongsian terbaharu portal automotif tempatan, pengerusi Persatuan Peniaga Petroleum Shell Malaysia (SPDAM), Datuk Abdul Wahid Bidin menyatakan jualan RON 97 mula merudum apabila harga runcitnya melebihi paras RM4 dan kini jualannya telah jatuh sekurang-kurangnya 65%, seperti yang dilaporkan oleh China Press.

“Sejak harga melepasi RM4 sebulan lalu, jualan RON 97 telah menurun dengan ketara. Bagaimanapun, ini tidak memberi kesan kepada hasil stesen minyak, kerana pengguna bahan api akan beralih kepada RON 95,” katanya.

Tambahnya lagi, sama ada RON 97 atau RON 95, margin keuntungan yang diperoleh peniaga daripada penjualan petrol ialah 15 sen seliter, jadi walaupun kenaikan harga RON 97 menyebabkan penurunan jualan, peniaga tetap memperoleh komisen daripada penjualan RON 95.

Tambahnya, kenaikan harga RON 97 bukan sahaja memberi kesan kepada pengguna, kerana jika orang ramai menggunakan kad kredit untuk membayar RON 97, pengusaha stesen minyak juga mendapat keuntungan yang lebih kecil.

“Apabila pelanggan menggunakan kad kredit, pengusaha perlu membayar yuran transaksi 1% bagi setiap liter petrol, bermakna semakin tinggi harga petrol, semakin tinggi bayaran yang kami perlu tanggung,” jelasnya.

Sementara itu, Presiden Persatuan Peniaga Petrol Malaysia (PDAM) Datuk Khairul Annuar Abdul Aziz berkata penurunan jumlah jualan RON 97 sedang berlaku buat seketika ini, jualan menurun dengan ketara selepas harganya melepasi paras RM3.50 seliter.

“Ini bukan perkara baharu. Pelanggan sudah mula bertukar kepada RON 95 sebelum ini, jadi fenomena penukaran tidak begitu besar sekarang. Mengenai berapa banyak jualan nasional RON 97 telah menurun, saya tidak dapat menyatakan dengan tepat berapa banyak.

“Beberapa stesen minyak menjual 2,000 liter RON 97 sehari sebelum ini, dan kini hanya menjual 300 liter,” katanya kepada China Press.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

RON 95 vs RON 97, mana satu yang lebih elok? Baca penjelasan yang dirungkaikan oleh Jurutera Analisa Prestasi Enjin berpengalaman

Jurutera Jelaskan Jenis RON Petrol Yang Boleh Dipakai Ikut Kesesuaian Model Kereta

Isu Kesesakan Lalu Lintas, JPJ Umum Waktu Terhad Kenderaan Berat Masuk KL Ketika ‘Peak Hour’

Netizen Meragui Aksi ‘Drift’ Nissan Skyline Turun Genting Highlands Ini Dirakam Secara Tidak Sengaja


Tarikh Penjualan Dan Harga Huawei P10 Akhirnya Diumumkan Buat Pasaran Malaysia

Hampir seminggu selepas pelancaran rasmi, pada harini Huawei Malaysia telah melancarkan Huawei P10 khusus untuk pasaran Malaysia. Berdasarkan pelancaran pada kali ini, tiga model telah diperkenalkan iaitu Huawei P10 Lite, P10 dan P10 Plus.

Huawei P10 Lite merupakan model yang dikeluarkan dengan spesifikasi sedikit rendah manakala P10 dan P10 Plus hadir sebagai flagship smartphone. Seperti yang anda boleh jangkakan daripada upgrade kepada Huawei P9 yang laris dijual pada tahun lepas, model terbaru ini bakal memberi penambahbaikan dari segi processor, RAM, bateri dan kamera.

Menyebut tentang kamera, Huawei turut menjanjikan kamera yang lebih baik pada model terbaru mereka ini. Buat anda yang pernah menggunakan smartphone terbaru daripada Huawei, kami yakin anda berpuas hati dengan kualiti bokeh yang ditampilkan menerusi teknologi daripada Leica.

Melalui P10, teknologi ini diperkemaskan lagi dengan penggunaan teknologi ‘LeicaSelfie’. Kini pengguna bukan sahaja boleh menghasilkan gambar bokeh menggunakan kamera belakang namun menggunakan kamera hadapan ketika selfie. Gambar yang lebih detail dan sharp antara yang bakal diterima pengguna.

Seperti juga smartphone flagship yang lain, Huawei turut menyertakan fungsi kalis air pada siri Huawei P10 ini sebagai pertambahan terbaru untuk model keluaran mereka.

Tidak seperti Huawei P9, model terbaru mereka ini turut dilancarkan dengan harga permulaan yang sedikit tinggi. Huawei P10 bakal dijual dengan harga RM2,499 manakala Huawei P10 Plus dijual dengan tanda harga RM3,099. Dikatakan warna Prestige Gold dan Graphite White merupakan warna model terawal yang bakal dijual.

Boleh dikatakan harga yang masih berpatutan berdasarkan spesifikasi yang ditawarkan memandangkan smartphone lain seperti Sony, LG dan Samsung telah mula mencecah harga penjualan yang lebih tinggi.

Pra-pesanan Huawei P10 bakal bermula pada 23 mac ini dan bakal dijual secara rasmi pada 31mac. Buat anda yang mahukan kamera dengan bokeh yang power, gambar yang detail serta prestasi penggunaan yang memuaskan, mendapatkan Huawei P10 atau P10 Plus sememangnya pilihan yang berbaloi.

Jika budget menjadi halangan buat anda, mendapatkan Huawei P9 boleh dikatakan masih releven ketika ini memandangkan harga yang dijual dengan lebih rendah di Lazada. Anda boleh dapatkannya di sini. Buat anda yang berminat untuk mengetahui dengan lebih lanjut mengenai Huawei P10, anda boleh ikuti ulasan penuh Vocket tentang Huawei P10 di sini.


Harga Iklan 30 Saat Di Super Bowl LIII Cecah RM21 Juta

Super Bowl merupakan satu perlawanan bola sepak America terbesar yang menjadi tumpuan rakyat Amerika Syarikat setiap tahun pada bulan Februari. Super Bowl seperti menjadi satu tradisi kepada masyarakat di Amerika Syarikat dan jenama terkemuka dari seluruh dunia berlumba-lumba untuk memasarkan produk mereka ketika perlawanan ini.

Untuk pengetahuan anda, pertandingan Super Bowl pertama kali dianjurkan pada tahun 1966 dan harga iklan berdurasi 30 saat pada ketika itu adalah $37,500 (~RM153,506) Harga pembayaran iklan kian meningkat setiap tahun dan pada tahun 2017, harga iklan adalah sebanyak $5,200,000 (~RM21,286,200) untuk durasi 30 saat.

Harga slot iklan untuk Super Bowl LIII yang berlangsung hujung minggu lalu tidak didedahkan lagi tetapi dikhabarkan melebihi RM21 juta. Ini adalah iklan yang mendapat perhatian ramai ketika Super Bowl LIII. Dengan jumlah tontonan melebihi 98 juta, rasanya berbaloi untuk melabur iklan ketika perlawanan ini.

the whopper's out of the bag. keep eating like Andy. #EatLikeAndy pic.twitter.com/Bg3ZuK1V3J

— Burger King (@BurgerKing) February 4, 2019


Harga iPhone 15 Ultra Dijangka Jauh Lebih Mahal Berbanding iPhone 14 Pro Max

Sementara menunggu stok iPhone 14 Pro yang masih terhad ketika ini, para penganalisa sudah mula berkongsi spekulasi berkenaan siri iPhone 15 pula yang dijangka lebih berkuasa dengan tanda harga yang lebih premium.

Berdasarkan spekulasi terbaharu, seorang penganalisa menjangkakan harga iPhone 15 Ultra bakal ditawarkan dengan harga lebih mahal kerana kos penghasilan serta komponen dalaman yang lebih tinggi berbanding iPhone 14 Pro Max pada kali ini.

Difahamkan iPhone 15 Ultra ini juga akan menggantikan nama Pro Max dan menjadi model paling terunggul di dalam barisan siri 15 kelak. Dengan penjenamaan ini juga, Apple mahu membezakan model yang paling berkuasa berbanding model lain agar pengguna lebih mudah membezakannya.

Dari segi harga pula, kita boleh menjangkakan harga sesebuah iPhone 15 Ultra boleh mencecah RM6,000 untuk harga permulaan dan mempunyai harga yang lebih tinggi untuk model dengan penawaran storan yang lebih besar. Antara sebab peningkatan harga ini disebabkan oleh penggunaan cip yang lebih berkuasa, bahan binaan yang kukuh, kebolehan kamera yang mantap dan juga penggunaan USB-C.

Malah pada siri iPhone 14 kali ini, pengguna di Amerika Syarikat kini terpaksa berbelanja sebanyak 15% lebih tinggi untuk mendapatkan peranti iPhone yang terbaharu. Ditambah pula dengan kelebihan segmen Pro yang ditawarkan membuatkan ramai pengguna lebih memilih versi Pro apabila membuat pembelian iPhone 14 baharu.


4 Syarikat Gergasi Di Sebalik Teknologi Payung Besar Masjid Madinah

Sebelum ini, kebanyakan jemaah haji yang hadir ke Madinah terpaksa mengharungi musim panas yang mana suhunya agak tinggi. Jadi demi menjaga keselamatan dan kesihatan para jemaah, Kementerian Kewangan Arab Saudi telah mengarahkan sebuah syarikat pembinaan terbesar di negara ini iaitu Saudi Binladin Group (SBG) untuk melakukan sesuatu.

Mereka telah bekerjasama dengan beberapa buah syarikat besar dari seluruh dunia untuk menghasilkan sebuah payung gergasi yang kini menjadi salah satu mercu tanda bagi Masjid Nabawi ini.

1. Sebuah syarikat fabrik dari Switzerland, SEFAR Architecture telah menyediakan fabrik jenis PTFE yang mampu menahan haba terlalu panas dan sejuk, sinaran UV, angin yang kuat, pudarnya warna asal dan kalis api.

Pada awalnya mereka memilih untuk menggunakan fabrik berwarna putih, namun atas beberapa faktor ia ditukar ke warna seakan pasir. Hasil teduhan fabrik ini sekurangnya mampu mengurangkan hampir 8 darjah celsius dari suhu asal.

2. Payung gergasi itu pula dibekalkan oleh dua buah syarikat besar iaitu Liebherr dari Jerman dan Taiyo Kogyo dari Jepun.

Antara kepakaran syarikat Liebherr ini adalah membuat enjin kapal terbang, mereka landasan kereta api dan pembuat kren-kren besar sama ada di darat mahupun di lautan. Ada banyak lagi. Memang power.

Syarikat Taiyo Kogyo ini pula antara yang menyumbang dalam membina sebuah stadium di Jepun untuk Kejohanan Piala Dunia 2002. Bumbung penutup di Stesen Monorel Kuala Lumpur, mereka jugalah yang bekalkan.

Nabawi Mosque, Madinah in the morning. This mosque can fit around 600,000 people. The peak hours are as usual on Maghrib and Isya’. The mosque itself is a beautiful mosque, reminded me to Protoss base from Starcraft game.

A post shared by  Izuddin Helmi (@izuddinhelmi) on Dec 12, 2017 at 5:35am PST

3. Arkitek dan jurutera yang bertanggungjawab dalam pembinaan ini adalah syarikat SL Rasch GmbH dari Jerman. Untuk pengetahuan kalian, mereka bukan hanya membina payung gergasi ini saja, bahkan kubah bergerak di Masjid Nabawi dan jam besar yang berada di Menara Jam Mekah (merupakan jam terbesar di dunia).

Jika nak tahu, mereka juga ada membina payung gergasi sebegini di tempat lain seperti Texas dan Terminal Diraja di Lapangan Terbang Antarabangsa Jeddah. Namun payung di Masjid Nabawi ini adalah yang terbesar yang pernah mereka bina dengan lebar 25.5 meter ketika dibuka dan 15 meter tinggi.

Projek besar yang dititahkan oleh Raja Abdullah bin Abdul Aziz ini menelan kos sebanyak 4.7 bilion riyal. Selesai dengan sempurna pada November 2010 dengan jumlah 250 buah belaka.

Jika dibuka semuanya, ia mampu meneduhkan 143,000 meter persegi kawasan dari terkena sinaran matahari dan hujan.

Yang lebih mengagumkan adalah teknologi ini memastikan payung dibuka dan ditutup secara senyap supaya tidak mengganggu para jemaah untuk beribadat. Sebab itulah ramai jemaah yang tak perasan. Ia hanya memakan masa 3 minit untuk mekar mengembang seperti sekuntum bunga di pagi hari. Fuh.

Proses membuka dan menutup payung gergasi ini dibuat mengikut jadual bagi mengelakkan berlakunya perlanggaran. Jika kau nak tanya bilakah biasanya ia dibuka, aku pun tak tahu. Kahkah. Cuma yang pastinya adalah ketika panas terik, sejuk menggigil, hujan dan ribut pasir.

Najmi Farisham,
Wartawan Kegemaran Kalian.
(Sumber: Architect Magazine)


Apple iPhone 7 Dan 6s Sedia Untuk Didapatkan Dengan Harga Yang Lebih Rendah

Pengumuman model terbaru serta diteruskan dengan pengurangan harga bagi model sebelumnya bukanlah sesuatu yang baru bagi Apple. Pada kali ini, sebanyak 2 model yang diumumkan dengan pengurangan harga secara serentak sewaktu aturcara Apple Keynote 2017 yang berlangsung pada malam tadi.

Model yang disebutkan adalah Apple iPhone 7 dan iPhone 6s. Melalui potongan yang dibuat secara rasmi daripada Apple, para pengguna berpeluang untuk mendapatkan iPhone 6s dengan harga RM2,249 dan iPhone 7 pada harga RM2,749.

Buat anda yang berminat untuk mendapatkan Apple iPhone 6s dan Apple iPhone 7, anda boleh lawati laman web Apple di sini.

Adakah berbaloi? Setakat ini iPhone 6s dan iPhone 7 masih mampu menjalankan memberi kepuasan buat para pengguna yang sekadar menggunakan iPhone untuk tujuan bermain game dan melayari media sosial. Sekiranya, kamera adalah keutamaan anda, mungkin iPhone 7 Plus antara yang perlu anda pertimbangkan.


Berapa Harga iPhone 7 Di Malaysia Berbanding Negara-Negara Lain Di Asia Tenggara

iprice.my telah membuat satu kajian tentang harga iPhone 7 di negara-negara Asia Tenggara.

Di rantau ini, Malaysia menduduki tempat kedua harga iPhone paling rendah pada USD900, berbanding Singapura pada harga USD897.

Harga di kedua-dua negara ini jauh lebih tinggi berbanding Amerika Syarikat yang menjualnya pada kadar USD749 disebabkan kos import eksport, cukai dan bayaran-bayaran lain oleh kerajaan negara tersebut.

iPhone 7 telah dilancarkan secara rasmi di Singapura dan Hong Kong, dan ini menyebabkan ianya dibeli dan dijual semula oleh unauthorized retailers di negara-negara seperti Thailand, Vietnam, Indonesia, Malaysia dan Filipina.

Mujurlah harga di Malaysia masih masuk akal dan harganya tidak dinaikkan sewenang-wenangnya sehingga 14% di Vietnam dan 49% di Thailand (rujuk infografik).

Di Amerika Syarikat dengan gaji purata sebanyak USD22.0 sejam, mereka hanya memerlukan 4 hari untuk memiliki sebuah iPhone 7.

Singapura menduduki tempat teratas dalam keupayaan memiliki sebuah iPhone 7 di Asia Tenggara, di mana mereka hanya memerlukan 7 hari bekerja dengan gaji purata sebanyak 15.5 USD sejam.

Malaysia menduduki tangga kedua, tetapi memerlukan masa sebanyak 3 kali ganda, iaitu 24 hari untuk memiliki sebuah iPhone 7.

Vietnam terletak pada kedudukan terakhir. Dengan gaji purata 1.2 USD sehari, rakyat Vietnam memerlukan 104 hari untuk memiliki sebuah iPhone 7.

Ikuti iprice.my untuk lebih banyak perbandingan menarik.


Harga iPhone SE Dan iPad Pro Untuk Pasaran Malaysia Kini Diumumkan

iPhone SE dan iPad Pro baru sahaja diumumkan hampir 3 minggu yang lepas dan kini Apple Malaysia telah mengesahkan harga untuk dua peranti keluaran Apple ini.

iPhone SE yang dijual di US dengan harga yang bermula dengan $349 kini akan dijual pada pasaran Malaysia dengan harga RM1949 untuk model 16 GB manakala untuk model 64 GB pula harganya adalah RM2449.

Harga yang diumumkan Apple Malaysia ini nampaknya lebih rendah daripada sangkaan kami memandangkan iPhone 5S yang baru sahaja ditamatkan penjualan selepas pelancaran iPhone SE dijual dengan harga RM2199 pada sebelum ini.

Secara asasnya, iPhone SE merupakan model ganti kepada iPhone 5S yang mempunyai saiz skrin yang sama iaitu 4-inci serta dilengkapkan dengan spesifikasi seakan-akan iPhone 6S.

Selain itu, harga iPad Pro 9.7 diumumkan pada harga bermula dari RM2699 dan keatas berdasarkan kepada sokongan rangkaian dan storan. Pada pendapat kami harga iPad Pro 9.7 yang dikeluarkan Apple Malaysia ini bakal memberi saingan hebat kepada Microsoft Surface 3.


Harga Apple iPhone Terbaru Mungkin Bakal Mengejutkan Ramai Orang

Kurang lebih seminggu sebelum pelancaran rasmi Apple iPhone model terbaru, akhirnya harga rasmi bagi model terbaru iPhone kini tertiris. Bermula dengan berita ura-ura spesifikasi dan rekabentuk Apple iPhone sehinggalah kepada gambar prototaip model terbaru mereka.

Melalui laman Twitter Benjamin Geskin, beliau selaku tech reporter telah melaporkan harga jualan Apple iPhone terbaru yang bakal dijual lebih mahal berbanding sebelum ini. Jika sebelum ini, tanda harga $999 (~RM4212.28) sudah menjadi tanda harga yang sangat premium dan mahal, kini dengan harga yang sama pengguna berpeluang mendapatkan model terbaru dengan saiz storan terendah iaitu 64 GB.

— Benjamin Geskin (@VenyaGeskin1) September 4, 2017

Dikhabarkan model terbaru turut hadir dengan tiga saiz storan yang berbeza iaitu 64GB, 256 GB dan 512 GB. Harga $1099 (~RM4633.93) dan $1199 (~RM5055.58) pula bakal menjadi tanda harga buat model 256 GB dan 512 GB.

Semuanya bakal terjawab pada 12 September ini apabila Apple mengadakan aturcara Apple Keynote 2017. Kemungkinan besar Apple bakal mengeluarkan tiga model secara serentak pada pelancaran Apple Keynote 2017 ini dengan penyertaan model iPhone 7s, iPhone 7s Plus dan iPhone 8. Memperlihatkan daripada trend sebelumnya, kemungkinan iPhone 7s dan iPhone 7s Plus bakal mengikuti trend harga iPhone 7 dan iPhone 7 Plus pada mula dilancarkan.

Dengan usaha mewujudkan hype sejak 11 bulan yang lalu bermula dengan ura-ura skrin tanpa bezel sehinggalah kepada pembongkaran gambar tertiris, boleh saya katakan mereka sudah berjaya membuat pemasaran bermula daripada sebelum pelancaran lagi.

Segalanya ditentukan bagaimana Apple mempamerkan fungsi dan spesifikasi yang tersedia buat Apple iPhone terbaru. Dari segi hype dan pemasaran, boleh saya katakan Apple sudah menang dalam kategori ini berbanding jenama smartphone yang lain sekaligus membuatkan harga yang mahal bukan lagi suatu masalah untuk mendapatkan jualan yang tinggi. Adakah anda salah seorang daripada bakal pembeli model ini?


Ini Harga Rasmi Apple iPhone X Buat Pasaran Malaysia

Sebelum ini Apple Malaysia telah berkongsi harga Apple iPhone 8 dan 8 Plus dimana harga penjualannya bermula daripada RM3649 sehingga RM4899. Harga yang diumumkan juga telah menimbulkan pelbagai reaksi daripada netizen dimana ramai menganggap harga penjualannya agak mahal.

Kurang lebih 24 jam selepas pengumuman harga iPhone 8 dan 8 Plus, harga iPhone X pula diumumkan dengan tanda harga yang pastinya lebih mahal. Apple iPhone X bagi storan 64 GB bakal mula dijual dengan harga RM5,149 manakala bagi storan 256 GB ianya bakal ditawarkan dengan harga RM5,899. Harga yang diumukan Apple buat iPhone X juga menjadikan model ini sebagai model iPhone termahal pernah dikeluarkan.

Sekiranya anda berminat untuk mendapatkan Apple iPhone X, anda mungkin perlu menunggu sedikit lama sebelum iPhone X mula dijual secara rasmi di Malaysia.

Hal ini juga disebabkan masalah bekalan komponen yang tidak mencukupi sekaligus memberi peluang buat anda menabung sebelum mendapatkan model paling premium daripada Apple ini.

Dengan harga pengumuman Apple iPhone X, maka jelaslah segala ura-ura sebelum ini yang mengatakan iPhone bakal dijual dengan harga melepasi RM5 ribu. Pada pendapat anda, adakah berbaloi untuk mendapatkan Apple iPhone X untuk bagi jangka masa panjang? Kongsikan pendapat anda di ruangan komen dibawah.


Harga Jalur Lebar Bakal Diturunkan Sekurang-Kurangya 25% Pada Akhir Tahun Ini

Sekiranya sebelum ini selepas perlantikan sebagai Menteri Komunikasi dan Multimedia, Gobind Singh Deo menyatakan hasrat untuk menurunkan harga jalur lebar, kini sebuah lagi pengumuman dibuat selepas rundingan bersama syarikat telekomunikasi.

Difahamkan berdasarkan rundingan yang dibuat, Rakyat Malaysia berpeluang menerima penurunan harga jalur lebar sekurang-kurangnya 25 peratus menjelang akhir tahun ini. Setakat ini pihak-pihak yang terlibat masih dalam perbincangan penetapan harga borong.

Kemungkinan besar segala rundingan dan proses bakal berakhir sekitar bulan Julai atau Ogos sebelum orang ramai berpeluang menerima harga jalur yang lebih rendah.

Gobind Singh Deo turut mengulas penurunan harga jalur lebar ini wajar dibuat berikutan penerimaan aduan yang banyak mengenai jalur lebar beserta penawaran harganya berbanding negara-negara maju.

Harapnya proses penurunan jalur lebar ini dapat berjalan dengan lancar bagi membolehkan orang ramai mengakses internet dengan harga yang lebih rendah.


Bayar RM6,500 Untuk Harga Kebodohan Namun Pemuda Ini Perolehi Pengajaran Paling Bernilai

Nota Editor: Di waktu kini terdapat banyak artikel-artikel berkenaan kewangan yang dikeluarkan untuk bacaan kita semua. Antara penerangan santai yang diberikan adalah dengan cara bercerita. Cerita ini pada asalnya ditulis oleh Tuan Alwi Adam, seorang perancang kewangan, trainer dan seorang usahawan. Berkenaan bagaimana seorang pemuda yang merasakan dirinya cukup berjaya, namun beliau merasa kagum apabila berjumpa dengan seorang pakcik yang tidak mempunyai jawatan seperti beliau, namun mampu memiliki jumlah aset yang lebih besar. Dengan izin, The Vocket membawakan kisah ini dan diharapkan dapat membantu anda untuk menentukan kedudukan kewangan anda.

Tersebut kisah daripada memori tentang seorang Engineer muda, Mr Vios yang baru masuk kerja di sebuah syarikat minyak dan gas terkenal di dalam negara.

Dengan sijil yang dimiliki oleh Mr Vios, tambahan dengan gred yang hebat, mana mungkin syarikat berkenaan menolak permohonan beliau. Jadi bekerjalah Mr Vios sebagai seorang engineer muda setahun jagung dengan gaji yang beliau rasa lumayan, iaitu RM 3,000 sebulan.

Dengan gaji sebegitu, Mr Vios sudah merasakan kenikmatan hidup. Memanglah, dulu dapat duit pinjaman sponsor pun baru RM 700 sebulan. Sekarang sudah dapat hampir 4 kali ganda. Jadi Mr Vios merasakan dirinya berada dalam status kehidupan yang sudah agak mewah. Sudahlah seorang engineer, berduit pula.

Sesudah mendapat gaji pertama, Mr Vios merasakan kekosongan yang amat sangat. Duitnya hanya terusik sedikit sahaja. Difikirkan bagaimana mahu menggunakan pengetahuan engineering optimisation terhadap gajinya yang terbiar tidak digunakan.

Balik kampung berhari raya, beliau disindir sanak saudara. Tidak kurang juga yang memaksa. Bila mahu pakai kereta (besar). Tekad menggunung. Balik daripada kampung terus mencari kereta yang sesuai.

Gajinya RM 3000. Kereta apa yang beliau layak? Lantas ditanya kepada pegawai bank. Beliau layak meminjam maksimum 2/3 daripada gaji bersih sebulan untuk installment. Lebih kurang RM 2000.

Dengan berbekal pengetahuan kewangan sedia ada, Mr Vios agak-agak selamat untuk menurunkan bayaran bulan sebanyak RM1500. Barulah berjimat cermat.

Dengan RM1500 sebulan, kadar HP 3% dan tenure 9 tahun, beliau dapat memiliki sebuah Honda Civic yang cun melecun. Sesuailah dengan status beliau sebagai orang berkarier, engineer pula tu.

Jadi dengan bangganya Mr Vios membawa dan memperkenalkan Honda Civic yang cun melecun kepada sanak saudara dan rakan sekerjanya. Bangga sungguh dia. Kawan-kawan pun memuji. Barulah setaraf.

Rupanya rakan-rakan sekerja Mr Vios pun tidak kurang juga. Masing-masing berkereta hebat-hebat.

Dalam banyak-banyak rakan sekerja, Mr Estima merupakan technician yang report direct kepada Mr Vios. Mr Estima telah bekerja lama dengan syarikat tersebut, namun disebabkan hanya mempunyai sijil dan diploma, beliau kekal sebagai technician. Gaji pokok beliau sudah tentu tidak dapat menyaingi bos mudanya, Mr Vios.

Mr Vios berkata dalam hati, Mr Estima pasti tidak mampu memakai kereta hebat seperti beliau. Berapa saja gajinya, bisik hati kecil Mr Vios. Sangkaan Mr Vios meleset apabila suatu hari beliau melihat Mr Estima menaiki Toyota Vellfire ke tempat kerja. Terkejut beruk beliau.

Mr Vios menyapa Mr Estima selepas beliau selesai meletakkan keretanya.

Mr Vios: Pakcik Estima, besar kereta pakcik. Pakcik punya ker?

Mr Estima: Aah, dah pakcik bawak, memanglah pakcik punya.

Mr Vios: Wow, mampu ker pakcik bayar kereta macam ni? Mahal ni. Paling kurang RM2000 sebulan ni. Gaji pakcik mana cukup.

Mr Estima: Kau bayar kereta kau berapa sebulan nak?

Mr Estima: Kesian. Hamba kereta. Kerja macam nak mati separuh bulan cuma untuk kereta.

Mr Estima: Aku pakai Vellfire tu free jer…orang tolong bayarkan

Mr Vios: Eyh, macam mana boleh pakai free? Orang bayarkan pulak tu. Biar betul pakcik pakai Vellfire free?

Mr Estima : Bukan aku yang bayar so kira free lah.

Mr Vios : Ok pakcik, ceritalah macam mana pakcik buat.

Mr Estima: Banyak jer cara boleh buat. Kawan-kawan pakcik buat banyak cara. Tapi yang ni kira paling simple lah.

Mr Estima: Kau kena ubah mindset. Bezakan aset dan liabiliti. Kemudian belajar hidup jangan sebab nak impress orang. Sebenarnya takde orang kisah pun kau pakai kereta ape. Last sekali kau jugak yang bayar, bukan member atau sedare mara kau.

ASET – Aset adalah sesuatu yang meletakkan wang di dalam poket anda, sama ada anda bekerja atau tidak.

LIABILITI – Liabiliti adalah sesuatu yang mengambil wang dari poket anda, sama ada anda bekerja atau tidak.

Mr Vios : Makan dalam ni. Tapi takpe saya terima teguran tu pakcik. Ceritalah lagi.

Mr Estima : Sebagai orang muda yang miskin, kau kena fokus tambah aset. Orang miskin ni takda aset, tapi banyak liabiliti. Kalau kau start kerja dah kumpul liabiliti, alamat ko jadi hamba duit sampai bila-bila.

Aku muda-muda dulu bukan senang bank nak bagi pinjaman, jadi aku pakai kereta buruk jer. Asal boleh jalan. Kau pulak bukan kawen lagi, pakailah kereta biasa-biasa. Kumpul beli kereta second hand.

Kalau gaji kau 3000, Kau bayar maximum 300 cukup la.

Mr Vios: Ok-ok. Nasihat diterima. Lagi pakcik?

Mr Estima: Duit lebih tu kau simpan dan labur la. Kalau kau boleh bayar RM 1,500 untuk kereta, maknanya kau ada lebih RM 1,200. Kat sinilah kuncinya.

Laburkan duit tu. Macam pakcik dulu, takde la ada RM 1,200, tapi lebih dapat la beli satu rumah flat. Bayar RM 300 jer sebulan. Bila gaji tambah, pakcik tambah satu lagi rumah flat.

Pakcik sewakan rumah tu, dapat la duit lebihan. Duit lebihan ni pakcik kumpul untuk downpayment rumah seterusnya.

Lepas pakcik ada beberapa aset rumah flat, pakcik pun fikir nak tukar kereta.

Jadi bila boring beli rumah flat, pakcik stop kejap, pakcik guna duit lebihan untuk bayaran kereta bulanan. Jadi pakcik bayar guna duit lebihan tu jerlah.

Bila tukar-tukar kereta acap kali, pakcik rasa rugi pulak jual kereta second hand. Baik pakcik sewakan. Kancil bayar RM 300 sebulan, harga sewa sehari pun dah RM 80, cukup 5 hari orang sewa dah balik modal.

Mr Vios: Time nak pergi kerja jer. Weekend kalau keluar jalan-jalan. Kalau tak parking dekat rumah jer. Kawan saya dekat KLCC tu naik komuter dan LRT jer. So hari kerja tak pakai kereta pun.

Mr Estima : Haa, bijak pun. Setiap bulan ada 8 hari minggu boleh sewakan. Dah untung dah. Kalau orang nak sewa hari kerja pun ok, kita naik motor atau public transport lah. Itu cerita kereta kancil nak. Itulah yang pakcik buat sampai ada Vellfire ni.

Mr Vios : Betul la pakcik. Selama ni saya tak pernah terfikir untuk buat camni.

Mr Estima : Benda ni untuk orang yang nak buat jer. Yang boleh dahulukan masa depan dan tolak kepuasan diri sendiri. Yang nak senang cepat, tak dapat nak tolong. Ada banyak lagi cerita kawan-kawan pakcik. Ada yang main saham, ada yang buat projek pecah tanah, ada yang main emas, ada yang main rumah lelong, ada yang buat sublet, ada yang buat bisnes macam-macam, ada yang pakai syarikat. Yang penting kita mesti mahu belajar.

Mr Vios: Terima kasih pakcik. Terbuka minda saya.

Mr Vios telah berazam hanya mahu fokus kepada menambah aset. Honda Civicnya mahu dijual walaupun mungkin rugi. Namun kerugian itu katanya berbaloi.
Begini rasional Mr Vios.

Kereta yang dijual itu susut nilainya hampir 15% setelah 6 bulan dipakai. 15% daripada RM 130,000 ialah RM 19,500. Hutang beliau masih banyak dek kerana bank mengenakan kadar keuntungan. Jadi hutang beliau tetap 130k (andaian untuk mudah kira). Memandangkan beliau telah bayar 10% downpayment, bermakna dengan susut nilai 15%, beliau rugi 5% iaitu RM 6,500.

Tetapi RM 6,500 boleh dikira kerugian yang kecil kerana jika beliau meneruskan komitmen RM 1,500/sebulan itu, beliau akan rugi lebih banyak.

Mr Vios pun pergi melawat Mr Estima yang sedang berehat di rumahnya, dengan niat mendapat nasihat.

Mr Vios : Pakcik, saya mahu jual kereta saya. Tak mahulah sewa-sewa ni, leceh. Saya jual terus dan perbaiki cash flow saya. Rugi sedikit sekarang.

Mr Estima : Oklah tu. Itulah harga sebuah kebodohan. Kira sebagai bayaran pembelajaran lah. Tapi Honda kau tu kalau tunggu beberapa tahun sikit mungkin tak rugi dengan susut nilai sebab resale value Honda tinggi. Tapi yang kau carik pasal buat loan 9 tahun tu sapa suruh. Dengar lagi orang bank dengan penjual kereta punya nasihat.

Tapi jugak, kalau kau tunggu lama sampai nak loan dan value kereta kau match, kau dah rugi banyak masa dan peluang.

Bertahun-tahun jugak tu. Kalau kau rasa RM 6,500 tu berbaloi untuk beli masa bertahun-tahun, you are on the right track.

Mr Vios : (Kembang bangga dengan pujian sifunya). Jadi saya on lah jual kereta saya ni. Saya juga dah rancang nak beli aset. Rumah.

Mr Estima: Bagus dah tu. Kau nak beli rumah untuk apa?

Mr Vios : Rumah ni untuk duduk, pastu untuk investment sekalilah. Kira sambil menyelam minum air la ni. Hehehe bijak tak saya?

Mr Estima: Hehe. Aku dah jumpa ramai dah orang macam ni. Nak pakej 3 in 1, 10 in 1. Nak beli rumah untuk duduk, pastu nak sewalah, pastu nak investlah, pastu nak cashflow lah, pastu nak capital gain lah. Orang macam ni memang takkan jumpa rumah sampai bila-bila. Kalau dia beli pun, dia takkan jadi investor yang berjaya.

Mr Vios : Uikss, makan dalam lagi ni. Takpe-takpe, sifu punye pasal sebab ajar pun free ni, say terima. So macam mana ni?

Mr Estima : Untuk melabur kena ada target. Macam pakcik beli flat untuk sewa dan dapat cash flow positif, duit lebihan. Kira pakcik ni slow mo punya orang. Alon-alon bak kata orang Kanada. Ada orang main flipping. Beli, hold 2-3 tahun dan jual. Untung dekat capital gain. Sekali untung bila market cantik memang best lah. 5-6 angka tu biasa. Pastu rolling la lagi.

Mr Vios: Wah, terliur nih. Saya patut main macam mana ni?

Mr Estima : Cerminlah diri sendiri. You must know your own game.

Mr Vios : Ok saya set saya mahu main game simple. Saya nak beli satu rumah yang ada potensi yang sangat baik. Mungkin boleh naik double dalam masa 5 tahun. Saya kena carik area hot dan lokasi kegemaran flipper dan spekulator. Kemudian saya jual, dan dapat duit untung. Duit untung tu saya beli tanah dan buat rumah sendiri. So saya tak perlu berhutang beli rumah sendiri kan? Bijak tak saya? Hehehehe.

Mr Estima : Hahahaha.. ini yang nak gelak lagi dengan orang muda ni. Belum apa-apa dah fikir macam orang pencen. Nak rumah sendiri, tanah luas la apa la. Ini kira mazhab Settle Down Early.

Mr Vios : Adeh, kena lagi. Tak best ker idea saya tu? Ok apa invest sekali pastu dapat rumah sendiri free?

Mr Estima: Oklah juga tapi tak berapa bijak. Itu kesilapan ramai orang muda. Kau kira ok lah ada jugak invest dan target rumah sendiri “free’. Ada ramai kawan-kawan sebaya kau tu tak sabar nak rumah sendiri. Nak settle down katanya. Baru kerja 2-3 tahun, settle down apa kejadahnya? Ada 30 tahun lagi masa bekerja (kalau hidup normal, namun ajal dan maut di tangan Allah).

Dah beli rumah sendiri, pakai joint loan max suami isteri. Downpayment guna personal loan. Renovate pun pakai personal loan (kalau ada lagi entitlement). Buat kabinet dapur pakai bayar pakai kad kredit. Beli perabot pakai ansuran mudah.

Kerja korporat, gaji beribu-ribu nak pakai smartphone konon, pun pakai ansuran mudah or pakai kontrak.

Itu sikit jer kes-kes depan mata. Belum lagi aku nak membebel kenduri kahwin dan wang hantaran pun berhutang..

Mr Vios : Huhu. Rileks pakcik. Nanti kena strok kang. Betul la cakap pakcik..Insaf saya.

Kebanyakan orang berfikir hanya untuk buat duit. Mereka tidak sedar bahawa terdapat pelbagai jenis wang yang boleh dijana.

Pendapatan yang diperolehi biasa / Pendapatan Aktif: Secara umumnya diperoleh daripada pekerjaan melalui gaji. Ia adalah pendapatan tertinggi dikenakan cukai , dan dengan itu, yang paling sukar untuk membina kekayaan dengan.

Pendapatan Portfolio: Secara umumnya berasal dari aset kertas seperti saham, bon, dan dana bersama.

Pendapatan pasif: Secara umumnya berasal dari hartanah, royalti, dan pengagihan. Ia adalah pendapatan yang paling rendah dikenakan cukai – , dengan banyak faedah cukai, dan ianya adalah pendapatan yang paling mudah untuk membina kekayaan dengan.

“Jika anda mahu menjadi kaya, fokus untuk menjana pendapatan pasif.”Robert T Kiyosaki

Mr Estima hampir diserang strok gara-gara terlalu kecewa dengan sikap golongan muda (dan tua) yang menguruskan kewangan dengan sambil lewa. Nasibnya baik kerana ditenangkan oleh Mr Vios, seorang pemuda yang sopan santun tetapi masih mentah dan naif dalam kehidupan.

Mr Estima: Pakcik pun tak tahu kenapa kemahiran urus wang ini tak diajar di sekolah. Ada banyak teori konspirasi yang pakcik dengar, tapi entahlah.

Mr Vios : Habis pakcik ni belajar dari mana? Takkan ilmu ni dapat dari bertapa? Tapi memang betul, menda ni memang tak diajar dekat sekolah. Tapi dekat sekolah pun siapa nak ajar. Cikgu pun perangai sama jer. Bukan kata kat semua, tapi banyak kes lah. Harap kalau saudara mara pakcik ada yang kerja cikgu, saya minta maaf.

Mr Estima: Pakcik belajar dari kawan-kawan. Sebenarnya dulu dalam hati pakcik, memang teringin nak jadi orang senang. Pakcik asal kampung, orang miskin. Kerja keras tapi duit cukup makan. Pakcik terpikir macam manalah nak jadi senang. Disebabkan itu, pakcik berjumpa orang-orang yang senang dan pakcik belajar dari mereka.

Mr Vios: Bestlah pakcik, jumpa kawan orang senang. Saya jumpa pakcik jer itupun dah nasib jer kot.

Mr Estima: Hek eleh kau ni. Sebenarnya banyak jer cara kalau betul-betul nak. Contoh sekarang kan ada tv la, internet la. Banyak jer boleh belajar. Buku pun banyak. Cuba ko pergi kedai buku, banyak jer buku pasal merancang kewangan, cara nak buat duit, cara nak bisnes. Tapi orang kita suka baca buku seram, baca novel cinta, sebenarnya aku isteri dia dan lain-lain. So tak bolehlah nak salahkan sistem pendidikan jer. Bahan sebenarnya dah ada banyak.

Mr Vios: Betul la. Saya asyik beli majalah Maskulin jer. Lepas ni tukar selera pulak. Beli Gila Gila. Hehe..Lawak jer ni pakcik..heheh..

Mr Estima: Anak saudara aku pun sebaya kau. Tapi dia pun dah on the right track. Banyak juga aset dia. Emas ada, rumah sewa ada. Masih pakai motor pergi kerja. Ada kereta bini dia bawak. Viva jer. Dia kata dia banyak belajar dari fesbuk. Dekat internet.

Mr Vios: Ohh facebook. Rupanya dekat facebook pun boleh belajar ehh. Saya jarang bukak sebab malas nak layan orang-orang asyik upload gambar anak dia, kucing dia, dan segala yang dia makan semua masuk dalam facebook. Takpe lepas ni nak cari geng-geng fikir masa depan ni jer la. Sure banyak.

Mr Estima: Betul nak. Kadang-kadang ilmu banyak jer free, tapi kena mencari. Wah rhyme la pulak. Free, tapi kena mencari.

Mr Vios: Aah. Tapi saya nak tanya lagi la pakcik. Sampai bila kita kena kerja ni? Saya tengok aset-aset ni semua tambah hutang lagi. Makin tambah hutang, makin tak lena tidur.

Mr Estima: Kau jangan fikir separuh jer.

Matlamat tambah aset adalah untuk buat duit kerja untuk kita. Orang putih kata, “Money is the great slave but a terrible master”. Sebelum ni kita hidup untuk dapat duit, jadi hamba duit, kita ubah strategi untuk menghambakan duit.

Hutang yang baik adalah salah satunya. Tapi kita kena ada matlamat untuk bebas kewangan. Contoh macam pakcik, pakcik dah tak perlu kerja sebenarnya kerana pendapatan pasif pakcik dah cukup untuk tampung hidup pakcik. Tapi sebab malas nak duduk rumah, pakcik kerja seperti biasa. Kawan-kawan pakcik mulakan bisnes mereka sendiri.

Jadi untuk kau, pakcik rasa kau kena kira sendiri berapa income pasif yang kau perlukan. Rasanya dekat KL kau perlukan at least RM 3,000 untuk hidup secara asas. Cukup untuk bayar sewa, makan pakai, transport. Yang ni takde la joli-joli. Kalau kau sabar, kau akan jadi kaya.

Mr Vios: Pengorbanan betul ni kan. Takde ker pendapatan pasif lain?

Mr Estima: Ada banyak. Kalau kau rasa dengan property ni lambat, kau boleh cepatkan. Kena faham strategi Multiple Sources of Income. Ada tiga jenis income iaitu Active Income (Pendapatan Tetap), Side Income (Pendapatan Tambahan) dan (Passive Income) Pendapatan Pasif.

FINANCIAL FREEDOM FORMULA
Passive Income > Active Income > Expenses

Antara strategi yang simple adalah buat Active Income dan Side Income, dan hasilnya terus dilaburkan kepada Passive Income. Macam ko sekarang, kau ada Active Income dan Passive Income. Tapi passive income ko belum cukup untuk ko financially free.

So kau ada options untuk cepatkan dengan tambahkan side income. Kau boleh pilih macam-macam options. Samaada buat parttime business, jual produk orang, atau jadi ejen. Ramai yang jadi ejen unit trust, saham, takaful, MLM (ehh?) dan lain lain.

Duit side income ni kau jangan mengada-ngada joli. Kau simpan dan tambah aset untuk pasive income. Kalau kau dah ngada-ngada menunjuk konon ada BMW, Audi, Mercedes, sendiri fikir la. Memang boleh nak celebrate, tapi berpada-pada. Takut kau pun takkan boleh keluar dari kitaran hidup mengejar duit.

Dan kau perlu ingat, Active Income dan Side income ini memerlukan tenaga. Jadi kau kena kerja keras. Disinilah kuncinya. Bila side income kau dah melebihi gaji tetap, dan telah konsisten selama sekurangnya setahun, kau berhentilah kerja. Fokus kepada side income kau tu.

Disini kau dah ada KEBEBASAN yang pertama. Iaitu kau tak perlu kerja dengan orang. Bebas Pekerjaan. Kau boleh kerja sendiri.
Ada harganya bebas ni.

Mr Vios: Wow wow wow. Tak pernah terfikir pula plan macam ni. Sebelum ni saya tak pernah terfikir boleh tak makan gaji.

Mr Estima: Lepas kau boleh kerja sendiri dan kau dah ada pasif income yang mencukupi, kau boleh buat apa yang kau nak buat. Kejarlah cita-cita kau. Buatlah bisnes yang menguntungkan dan bermanfaat untuk orang.

Kawan-kawan pakcik ramai yang sudah multimillionaire dengan bisnes. Berniaga kan 9/10 daripada rezeki. Kau jangan takut berniaga nak.

Kereta-kereta sewa pakcik bukan pakcik urus sendiri. Ada syarikat, ada pengurus dan ada pekerja. Pakcik beri kepada anak saudara pakcik untuk urus rumah-rumah pakcik. Pakcik bayar gaji dia. Leverage orang kata. Kalau kita nak buat semua sendiri, memanglah tak larat.

Mr Vios: Mantaplah pakcik, saya dah jelas sikit roadmap hidup saya. Insya Allah saya akan merancang untuk buka bisnes sendiri juga nanti.

LIKE dan FOLLOW Vocket di Facebook serta Instagram


Harga Kereta Honda Turun Lagi Selepas SST

Honda Malaysia Sdn. Bhd Jun lalu menurunkan harga untuk kesemua modelnya bersempena perlaksanaan sifar cukai barang dan perkhidmatan (GST).

Namun berita baik untuk anda yang mahu mendapatkan kereta jenama Honda. Menurut laman Facebook Honda Johor, harga kebanyakkan model Honda mengalami penurun sekitar RM2,000- RM4,000 bergantung kepada model.

Model yang mengalami penurunan adalah model CKD (Local Assemble) tetapi untuk model CBU (Import), harganya meningkat naik dengan agak tinggi.

Tidak pasti mengapa laman facebook Honda Johor memadam posting untuk senarai harga kereta yang bakal dijual dengan cukai SST. Adakah senarai ini masih belum final? Tetapi jika ianya sah, anda sudah boleh berkira-kira untuk membeli model idaman anda.


Harga Kereta Proton Bakal Meningkat Selepas SST Dilaksanakan

Umum mengetahui bahawa bermula bulan hadapan, Cukai Jualan dan Perkhidmatan (SST) akan dilaksanakan seluruh negara. Proton menjangkakan kenderaan dari syarikat tersebut akan mengalami peningkatan harga jualan sekitar RM1,500 hingga RM3,000.

Menurut kenyataan Ketua Pegawai Eksekutif, Abdul Rashid Musa, peningkatan harga tersebut berikutan dengan perubahan harga ketika perlaksanaan GST 0% sehingga akhir bulan Ogos ini. Tambahnya lagi sekiranya perlaksanaan SST sebanyak 10%, harga kenderaan Proton bakal mengalami peningkatan sebanyak RM3,000 hingga RM10,000 daripada harga GST sifar sekarang.

Menurut rekod, jualan Proton pada bulan Ogos ini mencatatkan angka yang lebih tinggi berbanding bulan lalu. Peningkatan ini dipercayai berikutan dengan faktor GST sifar yang membenarkan pelanggan mengambil peluang ini untuk memiliki kenderaan sendiri dengan harga yang rendah.


Harga Kompetitif, Servis Premium TransNusa Lebarkan Sayap Ke Malaysia

Menjadi pesaing baharu dalam industri penerbangan komersial negara, TransNusa menawarkan kelainan dalam segmen pelancongan sebagai pembawa perkhidmatan premium.

Terkenal dengan tawaran harga kompetitif serta perkhidmatan premium setanding syarikat penerbangan perkhidmatan penuh, TransNusa dijangka menjadi tarikan baharu dalam industri penerbangan tempatan.

TransNusa komited menawarkan perkhidmatan terbaik secara menyeluruh kepada semua pelanggan tidak kira ketika mereka berada di dalam atau di luar pesawat.

Untuk itu, TransNusa memastikan semua penerbangannya berlepas dan mendarat di lapangan terbang antarabangsa utama sahaja.

Ini bagi membolehkan penumpang TransNusa menikmati pengalaman perjalanan selesa sepanjang masa dengan perkhidmatan serta fasiliti premium yang tersedia di terminal utama.

Dari Indonesia, pesawat TransNusa akan mendarat di Lapangan Terbang Antarabangsa Kuala Lumpur (KLIA), manakala penerbangan dari Malaysia pula mendarat di Jakarta menerusi Terminal 3, Lapangan Terbang Antarabangsa Soekarno-Hatta.

Bagi memenuhi permintaan tinggi dalam pasaran korporat, TransNusa memastikan semua penerbangan bagi laluan Jakarta – Kuala Lumpur – Jakarta hanya membabitkan perjalanan dalam jadual waktu penerbangan utama sahaja.

Dari segi kemudahan dalam pesawat, TransNusa pasti tidak mengecewakan pelanggan menerusi lima pesawat iaitu empat buah Airbus A320s dan sebuah Comac ARJ 21.

Sejak menerajui industri, TransNusa terkenal dengan tawaran ruang kaki dalam pesawat yang lebih luas untuk penumpang.

Pesawat A320s TransNusa mempunyai konfigurasi tempat duduk 168-174 yang menawarkan ruang kaki antara 30 hingga 31 inci, setanding pesawat dari syarikat penerbangan perkhidmatan penuh yang lain.

Selain itu, penumpang TransNusa juga berpeluang menikmati elaun bagasi percuma antara 15 kilogram (kg) hingga 30 kg, perubahan penerbangan tanpa had dan hidangan makanan bergantung jenis produk yang dilanggan sebelum penerbangan.

Bagi kebanyakan penumpang, hidangan makanan dalam setiap penerbangan juga memainkan peranan penting kerana ia mungkin mempengaruhi mod sepanjang perjalanan mereka.

TransNusa sentiasa memberi keutamaan terhadap kualiti makanan serta komited memastikan semua penumpang dapat menikmati hidangan yang lazat dan menggoda selera.

Bermula dengan menu asli dari Sumatera Utara seperti nasi tradisional Padang, sehingga ke hidangan barat Chicken Cordon Bleu, semua hidangan dalam penerbangan TransNusa pasti memenuhi selera semua.

Walaupun semua perkhidmatan yang disediakan berkelas premium, TransNusa berjaya memastikan harga tiket penerbangannya sangat kompetitif dalam pasaran.

TransNusa kini mempunyai dua pangkalan di Indonesia iaitu di Bali dan Jakarta dan dalam perancangan untuk menambah dua pesawat tambahan lagi bagi meningkatkan kecekapan operasi.

Selain laluan Jakarta – Kuala Lumpur -Jakarta yang baru diumumkan, TransNusa juga beroperasi setiap hari dengan 10 penerbangan antara Jakarta dan Bali serta tiga kali sehari dari Jakarta ke Jogjakarta.

Untuk mengetahui lebih lanjut mengenai harga tiket penerbangan dan perkhidmatan yang ditawarkan TransNusa, layari www.transnusa.co.id.


4 Tahun Cuba Nasib Tanpa Henti, Peminat Akhirnya Bergelar Isteri Artis Ini

Jodoh, ajal dan pertemuan ditentukan oleh yang Maha Esa. Kita hanya merancang, dia lebih mengetahui segalanya. Baru-baru ini viral mengenai peminat yang berkahwin dengan cinta hati, artis kesayangannya.

Seorang peminat tegar yang dikenali sebagai Uffri Datun Nitami menjadi bualan ramai terutamanya di Indonesia kerana bernikah dengan artis pujaannya, Evan Marvino setelah 4 tahun ‘bertungkus lumus’ mendekati idola tersebut sejak tahun 2015 melalui Direct Message (DM) di Instagram.

lanjutan#fypdongggggggg #sholawat #fypシ゚viral #evantami #fypage #evantamilovers #fy #taaruf

♬ suara asli – Aries ardanj – Aries ardani

Malah, ramai warganet berasa cemburu dengan kisah percintaan seorang peminat yang berjaya menawan hati idola kesayangan sehingga kecoh di media sosial.

Walaupun Evan tidak pernah membalas DM Uffri, Uffri tetap menghantar pesanan di DM Instagram tanpa henti untuk memberi sokongan walaupun mengetahui Evan mempunyai teman wanita ketika itu.

Sementara itu, Evan tidak pernah terdetik sedikit pun untuk membuka DM daripada peminat, tetapi suatu hari Evan terbuka hati untuk membuka DM Uffri dan membalasnya.

Bukan itu sahaja, Evan juga meluahkan rasa ‘sakitnya’ atau sesi ‘curhat’ kepada Uffri selepas putus cinta dengan bekas kekasihnya.

Menurut sumber, mereka melakukan solat istikharah sebelum berkahwin dan akhirnya menjadi sesi taaruf. Evan menyiarkan gambar bersama Uffri di Instagram pada Januari 2021, diikuti dengan pengumuman mengejutkan bahawa dia akan membina masjid dengan Uffri.

A post shared by > E v a n ❌ M a r v i n o < (@evanmarvino)

Selain itu, Evan dikatakan pertama kali bertemu keluarga Uffri di Aceh pada 13 Januari 2021, sebelum berkahwin. Evan akhirnya terdetik untuk menghalalkan Uffri sebagai isteri pada 15 Januari 2021. Sementara itu, pasangan ‘peminat dan idola’ tersebut dikurniakan anak perempuan yang bernama Hawa Chana Alvina.


Harga Kopi Sedunia Akan Meningkat Naik

Berita ini mungkin merisaukan peminat kopi. Permintaan kopi meningkat dari tahun ke tahun tetapi masalah timbul apabila bekalan kopi semakin berkurangan. Antara sebabnya adalah kekurangan pekerja di ladang kopi disebabkan penduduk tempatan lebih berminat bekerja di bandar atau sektor lain yang lebih menguntungkan. Salah satu negara pengeksport kopi, Costa Rica menghadapi penurunan 16 peratus eksport biji kopinya untuk bulan Januari.

Kemarau panjang yang sedang berlaku di Brazil sedikit sebanyak melambatkan proses penanaman pokok kopi yang baru. Brazil merupakan negara pengeksport biji kopi paling banyak di dunia. Pada tahun 2014 sahaja, nilai eksport kopi Brazil adalah sebanyak USD6.1 billion.

Pokok kopi memerlukan empat atau lima tahun untuk ia menghasilkan biji kopi yang boleh di brew. Dengan peningkatan 15 peratus kedai kopi di serata Asia tahun lepas, semestinya permintaan untuk kopi meningkat. Di Britain sahaja, bilangan kedai kopi sudah melebihi 20,000 kedai.

Jadi jika kekurangan ini berterusan, kemungkinan besar harga kopi sedunia akan meningkat naik. Jadi bagi peminat kopi premium dari luar, anda terpaksa bersedia untuk berbelanja lebih untuk kopi kegemaran anda. Kemungkinan besar harga cafe latte kegemaran anda di Starbucks akan naik. Sebagai alternatif, jom minum kopi tempatan. Murah tapi ‘kaw’.


Harga Kriptowang Dogecoin Meningkat Mendadak Selepas Gantikan Logo Pada Pautan Twitter

Kita sedia maklum Elon Musk sangat mendokong kriptowang Dogecoin sehingga mampu mempengaruhi orang ramai untuk melabur padanya. Sementara frasa kriptowang sudah tidak kedengaran di internet, kini nampaknya Elon Musk seperti mahu merancakkan semula arena tersebut.

Elon Musk hari ini membuat kejutan baharu menerusi platform Twitter apabila beliau mengubah logo burung biru pada halaman utama kepada sebuah gambar Shiba Inu yang sinonim dengan kriptowang Dogecoin.

Selari dengan perubahan itu, ia sekaligus memberikan impak kepada nilai kriptowang Dogecoin yang meningkat mendadak. Dapat dilihat peningkatan nilai mencecah hampir 30% sejak logo baharu ini diperkenalkan.

Setakat artikel ini ditulis, nilai semasa Dogecoin sudah mencapai $0.097 bersamaan 43 sen. Buat masa ini, pihak Twitter tidak mengeluarkan sebarang komen berkenaan perubahan ini, dan mengapa ia berlaku


Harga Langganan Bulanan Netflix Bakal Naik 18%

Netflix sekali lagi akan menaikkan harga langganan untuk semua peringkat sebanyak 18%. Kenaikan harga dari semasa ke semasa ini bertujuan untuk pihak Netflix terus melabur untuk rancangan hiburan hebat dan akan meningkatkan keseluruhan kualiti Netflix sedia ada.

Jika sebelum ini pengguna hanya perlu membayar RM45.23 sebulan untuk Pelan Standard namun kini pengguna perlu membayar sebanyak RM53.46 sebulan untuk pelan tersebut manakala definisi ‘Basic Plan’ akan meningkat dari RM32.88 sehingga RM36.99 dan Pelan Premium pula dari RM57.57 ke RM65.80 pada kali ini.

Ahli yang sedia ada tidak perlu risau akan kenaikan harga terbaru langganan Netflix ini kerana kenaikan harga ini hanya akan dikuatkuasakan untuk pelanggan baharu manakala buat ahli sedia ada ianya akan dikuatkuasa sekurang-kurangnya tiga bulan lagi.

Buat masa ini, kenaikan ini cuma dikenakan buat pelanggan Netflix di Amerika Syarikat. Kenaikan harga ini dikatakan akan mempengaruhi keseluruhan 40 platform pasaran di Amerika Latin sepanjang bulan yang akan datang. Pelanggan di Malaysia? Kita tunggu dan lihat sama ada pelanggan Netflix di Malaysia akan turut terkesan dengan kenaikan ini.


Harga Makanan Kering Dijangka Naik Hingga 10 Peratus, Kata Pengarah Urusan Mydin

Pengarah Urusan Mydin Mohamed Holdings Berhad, Datuk Ameer Ali Mydin berkata akan berlaku kenaikan harga bagi makanan kering dan pakaian pada tahun ini. Kenaikan ini katanya didorong oleh faktor luar yang menyumbang kepada kenaikan harga.

Beliau memberitahu Sinar Harian bahawa bagi harga barang makanan kering seperti biskut, sardin dan Milo pada tahun ini, ia dijangkakan naik lapan sehingga 10 peratus. “Kita telah diberitahu oleh ramai pengilang bahawa barang akan naik sebab tertentu (seperti) harga bahan mentah dan kos logistik telah naik,” jelas beliau.

Bagi pakaian pula, Ameer Ali memberitahu bahawa beliau menjangkakan kenaikan dari 10 hingga 15 peratus. Kenaikan ini akan menyaksikan pakaian sekolah dan harian akan menjadi lebih mahal kerana didorong oleh faktor kemasukan barang baharu.

Dalam laporan tersebut juga, kenaikan harga barang ini sebenarnya tiada kaitan dengan kerajaan dan pihaknya tidak boleh melakukan apa-apa. “Kita ini (terlibat dengan) perdagangan antarabangsa. Jangan kita salahkan kerajaan. Tidak ada kena mengena dengan kerajaan. Apa yang penting adalah kerajaan membantu,” ujarnya.

Beliau turut mencadangkan kepada pembeli untuk melakukan pilihan yang bijak ketika membeli. Contohnya memilih jenama yang lebih murah berbanding yang mahal. Selain itu, orang ramai juga disaran untuk kurang membeli-belah, contohnya jika sebelum ini membeli dua helai baju, sekarang hanya perlu membeli sehelai baju.

‘Saya halalkan perbuatan mereka’ – Pengarah Urusan jawab isu Mydin dipecah masuk oleh mangsa banjir. Untuk bacaan lanjut, klik pautan di bawah.

‘Saya Halalkan Perbuatan Mereka’- Pengarah Urusan Jawab Isu Mydin Dipecah Masuk Oleh Mangsa Banjir

Pengarah Mydin Kongsi Kisah Rakyat Curi Ikan Dan Sayur Untuk Kelangsungan Hidup

Mydin: Ekonomi Malaysia Berkembang Namun Kuasa Membeli Pengguna Berkurang


Harga Minyak Petrol Kekal Konsisten Selama Empat Minggu Berturut-Turut

Sekiranya anda berpendapat harga petrol kerap berubah, mungkin perkara ini tidak lagi berlaku sejak akhir akhir ini dimana harga petrol RON95 terus kekal pada harga RM2.20 selama empat minggu berturut-turut.

Difahamkan ini merupakan pertama kali harga minyak petrol dikekalkan selama sebulan sejak perubahan harga minyak petrol secara mingguan dibuat. Setakat ini harga bagi minyak petrol RON95 adalah RM2.20 manakala RON97 dijual pada harga RM2.47. Minyak diesel pula dijual pada harga RM2.18 seliter.

Berdasarkan andaian netizen, ramai yang berpendapat pengekalan harga petrol ini berikutan pilihanraya umum yang bakal berlangsung tidak lama lagi. Bagaimana pula dengan anda?


Harga Model Hong Leong Yamaha Malaysia Turun

Nampaknya jenama motor kapcai terkenal Hong Leong Yamaha Motor turut tidak ketinggalan mengemas kini harga terbaru barisan jentera mereka ini.

Walaupun dikenakan cukai SST sebanyak 10 peratus, ia tetap juga menunjukkan penurunan harga sekitar RM300 hingga RM2,000 bagi hampir keseluruhan model Yamaha jika dibandingkan harga semasa ketika pelaksanaan 6 peratus GST.

Namun begitu hanya dua model sahaja Yamaha MT-09 dan MT-09 Tracker mengalami kenaikan harga sehingga RM1,900.

Walaubagaimanapun harga ini tidak termasuk insurans, cukai jalan dan pendaftaran.


Harga OnePlus 6 Set Rasmi Malaysia Diumumkan

Tidak sampai seminggu selepas pelancaran rasmi, nampaknya Malaysia bakal menjadi antara negara terawal yang bakal menawarkan OnePlus 6 dengan set rasmi.

Model ini merupakan model flagship terbaru daripada OnePlus dan diharapkan bakal memberi saingan kepada Apple, Samsung dan Google berdasarkan penawaran spesifikasi yang menarik dengan harga yang berbaloi.

Dari segi spesifikasi, OnePlus dikuasakan dengan processor Snapdragon 845. Menariknya, OnePlus masih lagi mengekalkan 3.5mm headphone jackberdasarkan permintaan pengguna meskipun sudah banyak smartphone lain yang tidak lagi menggunakannya.

OnePlus 6 turut hadir dengan dwi-kamera yang menyertakan lensa 20-megapixel dan 16-megapixel. Pengguna turut berpeluang merakam video 4k 60fps melalui model flagship terbaru ini.

Berikut merupakan tiga variasi model OnePlus yang ditawarkan pada harga berbeza bagi set rasmi Malaysia oleh Mi Han:

6GB RAM + 64GB storan – RM2,399 (Mirror Black)
8GB RAM + 128GB storan – RM2,799 (Mirror Black)
8GB RAM + 256GB storan – RM3,099 (Midnight Black)

Sekiranya anda merupakan seorang peminat smartphone Android dan mahukan spesifikasi yang terbaik, mendapatkan OnePlus 6 pastinya merupakan pilihan yang berbaloi.


Senarai Negara Yang Menawarkan iPhone X Dengan Harga Yang Lebih Rendah Berbanding Malaysia

Setiap kali pelancaran model baru Apple iPhone di Amerika Syarikat, pastinya terdapat individu yang hadir dari negara lain untuk menjadi yang terawal untuk mendapatkannya. Hal ini kerana perbezaan harga yang ditawarkan di setiap negara adalah berbeza dimana para pembeli ini mampu menjual semula pada harga yang lebih mahal.

Memandangkan harga Apple iPhone X mula diumumkan pada harga $999 (~RM4,182.31) dimana Amerika Syarikat menjadi negara penawaran terendah, pastinya anda boleh menjangkakan negara lain menawarkannya dengan harga yang sedikit tinggi. Berikut merupakan senarai yang dikeluarkan BusinessInsider sebagai perbandingan harga Apple iPhone X yang dijual di beberapa negara lain.

Berdasarkan senarai yang dikeluarkan kami dapati Business Insider tidak meletakkan Malaysia di dalam senarai negara terendah dimana pengguna berpeluang mendapatkannya bermula 24 November ini dengan harga RM5,149 atau $1,229.91 sebagai perbandingan.

Buat anda yang mahu  mendapatkannya denga harga yang lebih rendah, membeli Apple iPhone X di Amerika Syarikat, Jepun, Kanada, UAE dan Hong Kong antara pilihan yang tersedia.

Oh ya, pastikan anda mendapatkan unlocked set yang ditawarkan pada Apple Store luar negara untuk memastikan anda dapat menggunanya dengan mudah apabila berada di Malaysia.

Baca lagi: Lihat Kualiti Gambar Yang Dihasilkan Menggunakan Apple iPhone X


Harga Perodua Susut Sebanyak 3% Selepas SST Diperkenalkan

Selepas Honda, nampaknya Perodua bakal mengikut jejak langkah yang sama dimana syarikat automotif ini didapati mempunyai tanda harga yang sedikit rendah selepas SST diimplemen berbanding era GST.

Berdasarkan kenyataan Pengarah Urusan Perodua Sdn Bhd, difahamkan kesemua model Perodua kini ditawarkan dengan harga yang lebih berbanding era GST dengan pengurangan sebanyak 1% hingga 3%. Berikut merupakan perbezaan harga Perodua selepas SST dijalankan.

Pihak Perodua turut mengucapkan terima kasih buat Rakyat Malaysia yang terus konsisten memberi sokongan buat jenama ini sehingga dinobat sebagai jenama kereta tempatan pilihan ramai. Selain itu, Perodua bakal turut mempertingkatkan kualiti servis selepas pembelian dengan lebih lagi selepas ini.

Buat anda yang sudah lama ingin mendapatkan Perodua Axia, Myvi atau Bezza, mungkin inilah masanya yang dinantikan dalam mendapatkan model pilihan dengan harga yang sedikit rendah.


Harga Petrol RON95 Turun 19 Sen Kepada RM1.89 Seliter

Siapa sangka, selepas sekian lama negara tidak mengalami penurunan harga minyak yang mendadak, minggu ini menyaksikan harga petrol dan diesel dilihat menerima penurunan harga yang banyak membuatkan orang ramai teruja.

Berdasarkan pengumuman yang baharu sahaja diumumkan Kementerian Kewangan, harga petrol RON95 telah diturunkan sebanyak 19 sen daripada RM2.08 kepada RM1.89 seliter. Harga petrol RON 97 menerima penurunan harga tertinggi sebanyak 21 sen daripada RM2.40 kepada RM2.19 seliter.

Bukan sahaja petrol, minyak diesel juga turut diturunkan sebanyak 17 sen daripada RM2.13 kepada RM1.96 seliter. Harga yang diumumkan ini bakal berkuat kuasa 7 Mac sehingga 13 Mac 2020 dimana harganya diukur melalui formula Mekanisme Harga Automatik (APM).

Ketahui juga penjelasan penuh lelaki ini mengenai pemilihan RON pada minyak petrol kenderaan anda.

Tonton Penjelasan Penuh Lelaki Ini Mengenai Pemilihan RON Pada Minyak Petrol Kenderaan

Sumber Minyak Petrol Dan Diesel Sama Tapi 1 Proses Ini Membezakannya


10 Lokasi Yang Google Earth Rahsiakan Daripada Anda

Google Earth membantu kita membuat perancangan perjalanan ke seluruh dunia. Akan tetapi 10 tempat ini dirahsiakan daripada pengetahuan kita semua. Persoalannya, mengapa?

LIKE dan FOLLOW Vocket di Facebook serta Instagram


4 Tahun Kenal Di WeChat, Teman Wanita Lelaki Ini Rupanya Mak Cik Berusia 46 Tahun

Kata orang, kadangkala cinta membuatkan seseorang hilang pertimbangan dan sanggup melakukan apa sahaja. Walau bagaimanapun, lelaki di Hangzhou, China ini melalui sebuah pengalaman yang mengejutkan ramai apabila baru sahaja ketahui sudah tinggal serumah bersama ‘teman wanitanya’ selama tiga tahun.

Segalanya bermula apabila Lu (bukan nama sebenar) yang berusia 28 tahun mulai mengenal seorang wanita, Yang (bukan nama sebenar) di internet menerusi laman penjualan barangan terpakai pada September 2017.

Perkenalan mereka seterusnya menjadi semakin akrab sehinggalah pada November 2017, Yang memaklumkan bahawa keluarganya memaksa beliau berkahwin dengan seorang lelaki yang tidak pernah beliau temui membuatkan beliau mahu lari dari rumah.

Demi cinta dan mahu membantu Yang, Lu sanggup ke tempat Yang di mana perjalanan tersebut memakan masa sehingga lima jam dengan jarak 400km. Walau bagaimanapun, segala harapan untuk bertemu Yang menjadi sia-sia kerana mereka tidak berjaya bertemu walaupun Lu menetap di bandar tersebut selama sebulan.

Walau bagaimanapun, beliau berjaya menemui seorang wanita yang mendakwa dirinya sebagai mak cik kepada Yang bernama Xu. Xu memaklumkan Yang memilih untuk tidak lari dari rumah selepas pihak keluarganya bersetuju untuk Yang tidak meneruskan perkahwinan.

Lu kembali pulang ke rumahnya di Hangzhou selepas perkhabaran tersebut. Beliau memilih untuk ke bandar Fuyang sekali lagi untuk bertemu Yang pada Mac 2018. Walau bagaimanapun, usaha untuk bertemu kekasih hati sia-sia sekali lagi.

Xu, mak cik kepada Yang kemudiannya mahu berpindah ke daerah Hangzhou untuk membangunkan bisnes barangan terpakai. Bagi memudahkan urusan, Lu bersetuju membenarkan Xu menetap di rumah yang sama.

‘Percintaan’ Lu dan Yang berjalan seperti biasa secara maya sehinggakan Lu sanggup memberikan wang kepada Yang untuk disimpan dalam ‘tabung perkahwinan’ mereka nanti.

Muslihat yang dirangka sejak 2017 akhirnya terjawab pada 20 Ogos tahun ini apabila Lu membantu Xu menggantikan cover pada telefon pintar beliau. Telefon pintar beliau yang pada ketika itu dalam keadaan unlocked memudahkan Lu untuk menyemak secara diam mesej yang anda pada aplikasi WeChat.

Alangkah terkejut Lu apabila mendapati Xu merupakan ‘teman wanitanya’ selama ini. Malah, Xu yang berusia 46 tahun didapati turut memperdaya beberapa lelaki yang lain. Beliau juga turut mendapati Yang dan Xu mempunyai suara yang sama.

Xu akhirnya mengesahkan bahawa Yang merupakan watak yang ‘dicipta’ beliau dan mengakui sudah membelanjakan wang ‘tabung perkahwinan’ yang dihantar Lu.

Xu dilaporkan telah ditahan pihak polis di mana kes beliau masih lagi dalam siasatan sehingga kini. Lebih mengejutkan ramai, berdasarkan siasatan polis menerusi mesej Xu di laman WeChat, tidak ada lelaki yang dihubungi beliau sedar dengan penipuan yang beliau jalankan sebelum ini.

Difahamkan penampilan Xu selepas bersolek dan menggunakan filter kamera nyata sangat berbeza dengan wajah sebenar beliau. Semoga kisah ini menjadi pengajaran kepada semua bahawa sesiapa sahaja boleh menyamar menjadi orang lain di media sosial.

Tular pada minggu ini apabila atlet China mempertikai kualiti pingat keluaran Jepun pada Olimpik 2020 selepas didapati mengelupas selepas sebulan.

Mengelupas Tidak Sampai Sebulan, Atlet China Kongsi Kualiti Pingat Olimpik 2020

Dakwa Mampu Tingkat Ekonomi, Timbalan Menteri Cadang Kerajaan Pertimbang Penanaman Ketum Dan Hemp

Singapura Akhirnya Izinkan Jururawat Muslimah Pakai Tudung


Harga Petrol RON95 Turun Mendadak Sebanyak 38 Sen Kepada RM1.44 Seliter

Jika pada beberapa minggu lalu rakyat Malaysia dikejutkan dengan pengurangan harga petrol sebanyak 19 sen, nampaknya minggu ini penurunan lebih mendadak dapat disaksikan melalui pengumuman yang baharu sahaja diumumkan.

Berdasarkan harga baharu yang diumumkan, harga petrol RON95 telah diturunkan sebanyak 38 sen daripada RM1.82 kepada RM1.44 seliter. Harga petrol RON 97 menerima penurunan harga tertinggi sebanyak 36 sen daripada RM2.10 kepada RM1.74 seliter.

Bukan sahaja petrol, minyak diesel juga turut diturunkan sebanyak 12 sen daripada RM1.89 kepada RM1.75 seliter. Harga yang diumumkan ini bakal berkuat kuasa 21 Mac sehingga 27 Mac 2020 dimana harganya diukur melalui formula Mekanisme Harga Automatik (APM).

Menurut kenyataan daripada Kementerian Kewangan, penurunan harga runcit produk petroleum ini adalah disebabkan trend harga minyak mentah dunia yang terus menjunam berikutan masalah ekonomi global disebabkan wabak COVID-19.

Selain itu, pihak kerajaan akan terus memantau harga minyak dunia dalam memastikan kebajikan dan kesejahteraan rakyat khususnya golongan B40 terpelihara.

Difahamkan harga petrol RON95 tidak mustahil dapat turun sehingga RM1.32 seliter berdasarkan harga minyak dunia semasa.

Harga RON95 Kemungkinan Turun Sehingga RM1.32 Seliter

Harga Petrol RON95 Turun 19 Sen Kepada RM1.89 Seliter


Proton X50 Dilancarkan Secara Rasmi Dengan Harga Serendah RM79,200

Hampir dua tahun lamanya para peminat jenama automotif negara iaitu Proton menantikan kehadiranya Proton X50. Nampaknya, penantian berakhir apabila Proton secara rasminya melancarkan Proton X50 pada hari ini.

Berdasarkan pengumuman yang dibuat sebelum ini, sebanyak empat varian bakal ditawarkan terdiri daripada Standard, Executive, Premium dan Flagship dimana semuanya bakal dikuasakan oleh enjin 1.5 liter turbo dengan tiga silinder.

Proton X50 turut dilengkapi dengan lampu headlamp LED, skrin sesentuh 10.25-inci beserta rim 17/18-inci mengikut varian. Fungsi yang menarik perhatian ramai sudah pastinya parking assist yang bakal membantu pengguna parkir kereta dengan mudah baik secara dari sisi tepi mahupun secara biasa.

Proton sebelum ini sudah memaparkan hampir kesemua ciri yang tersedia pada Proton X50 namun tidak pada harganya. Walau bagaimanapun, setelah lama dinantikan peminat, Proton secara rasminya mengumumkan harga Proton X50 pada hari ini.

Berdasarkan pelancaran yang berlangsung sebentar tadi, Proton X50 bakal mula ditawarkan pada harga serendah RM79,200 bagi varian 1.5T Standard. Varian 1.5T Executive dan 1.5T Premium masing-masing ditawarkan pada harga RM84,800 dan RM93,200.

Varian tertinggi daripada Proton X50 iaitu 1.5TGDi Flagship sedia untuk dimiliki dengan harga RM103,300. Sebuah harga yang berbaloi melihatkan ciri yang tersedia pada model ini dan sudah pastinya lebih rendah berbanding model jenama pesaing.

Harga yang diumumkan tertakluk bersama pemansuhan cukai kereta sehingga 31 Disember 2020. Pihak Proton juga turut menawarkan waranti selama lima tahun secara unlimited serta pakej data internet 1GB sebulan selama lima tahun bersama pakej servis kenderaan sebanyak lima kali sehingga 30,000km.

Apa tunggu lagi? Lawati bilik pameran Proton terdekat anda untuk melihat dengan lebih dekat model terbaru daripada jenama tempatan ini.

Tonton juga perlumbaan drag melibatkan Proton X50, BMW X1 dan Honda HR-V. Keputusan perlumbaan ini nyata membuat peminat Proton tersenyum bangga.

Tonton Perlumbaan ‘Drag’ Antara Proton X50, BMW X1 Dan Honda HR-V

Proton X50 Bakal Ditawarkan Dengan Harga Serendah RM75,800?


Proton X50 Bakal Ditawarkan Dengan Harga Serendah RM75,800?

Sejak mula diumumkan pada tahun 2018, orang ramai nampaknya seakan tidak senang duduk dengan kehadiran Proton X50 daripada segmen compact SUV yang sedang hot ketika ini.

Apa yang lebih membuatkan orang ramai teruja, model ini dilihat sudah mula diuji di atas jalan raya sejak pada September tahun lalu sekaligus membuatkan orang ramai tidak sabar menanti pelancarannya secara rasmi.

Terbaru, tular sebuah gambar di media sosial mengenai harga Proton X50 di atas jalan raya tanpa insuran bermula daripada RM75,800. Model dengan spesifikasi tertinggi pula ditawarkan dengan harga RM28,000 lebih tinggi iaitu RM103,800.

Kemunculan perkongsian gambar ini nampaknya turut mengundang pelbagai komen di kalangan netizen. Perbezaan jurang harga antara empat varian yang ditawarkan antara yang menjadi persoalan. Walau bagaimanapun, mengulas mengenai teknologi yang ditawarkan, jelas model ini sangat berbaloi dengan harganya.

Selain itu, terdapat juga netizen yang membandingkan harga Proton X50 yang jauh lebih rendah berbanding model-model lain dalam segmen yang sama seperti Honda HR-V.

Setakat ini, masih belum dapat dipastikan berikut merupakan harga rasmi daripada Proton atau sebaliknya. Sama-sama kita nantikan pengumuman rasmi mengenai pelancaran Proton X50 tidak lama lagi. Sekiranya Proton berjaya menawarkannya dengan harga seperti gambar yang tertiris, pastinya model ini bakal terjual dengan laris.

Kemas kini: Proton Cars menerusi status yang dimuat naik di Facebook telah memaklumkan harga yang tertiris ini merupakan tanda harga yang palsu. Sama-sama kita nantikan harga rasmi daripada Proton.

Tonton juga pandang pertama Geely Binyue yang bakal dijenamakan sebagai Proton X50.

Tonton Pandang Pertama Geely Binyue Yang Bakal Dijenamakan Sebagai Proton X50

Proton X50 Dengan Pemanduan Sebelah Kanan Sudah Mula Diuji Atas Jalan Raya


PlayStation 5 Bakal Ditawarkan Dengan Harga Sekitar RM2,067 Bermula 12 November Ini

Lama dinantikan pengguna, akhirnya PlayStation secara rasmi pada hari ini telah mengejutkan ramai dengan pengumuman tarikh pelancaran serta harga bagi PlayStation 5 dan PlayStation 5 Digital Edition.

Berdasarkan harga yang diumumkan, PlayStation 5 bakal ditawarkan dengan harga sekitar $499 (~RM2,067) manakala PlayStation 5 Digital Edition pula bakal hadir dengan harga $399 (~RM1,653.26).

PS5 Global launch schedule: pic.twitter.com/zgwfUX6iVl

— PlayStation (@PlayStation) September 16, 2020

Apa yang lebih menarik, harapan orang ramai dalam menantikan PlayStation 5 pada tahun ini menjadi kenyataan apabila pihak PlayStation sedia menawarkannya seawal 12 November buat beberapa pasaran manakala pengguna di Malaysia berpeluang mendapatkannya pada 19 November 2020.

Selain daripada pengumuman harga serta tarikh pelancaran, pihak Sony turut mengumumkan seleksi game ekslusif buat PlayStation 5 yang terdiri daripada Resident Evil Village, Hogwarts Legacy, Final Fantasy XVI serta Spider-Man: Miles Morales.

Get an exciting new look at Marvel's Spider-Man: Miles Morales: https://t.co/VaW4Mv3tTz #PS5 #BeGreater pic.twitter.com/hEQ95TSomU

Harga yang diumumkan nyata membuatkan orang ramai teruja melihatkan Sony berjaya menawarkannya dengan harga yang lebih rendah berbanding ura-ura sebelum ini.

Tanda harga buat pasaran Malaysia, berkemungkinan sedikit tinggi berbanding harga anggaran $499 (~RM2,067). Pastinya ramai yang sudah tidak sabar untuk mendapatkan konsol generasi baharu ini.

Sebelum ini, pihak Sony telah mengumumkan PlayStation 5 menawarkan prestasi 100 kali lebih pantas berbanding PlayStation 4.

Sony Sahkan PS5 100 Kali Lebih Pantas Berbanding PS4

Saiz Sebenar Sony PlayStation 5 Ternyata Lebih Besar Daripada Sangkaan Ramai


Harga Rasmi Nike Air Max 270 ‘Hyper Magenta’ Diumumkan

Nike baru-baru ini telah memperkenalkan warna baru untuk model Nike Air Max 270 iaitu warna ungu dan emas untuk ‘Hyper Magenta’. Model ini disasarkan Nike untuk ditawarkan pada awal musim bunga ini.

Warna baharu terang ini memang amat menggoda warna bagi siapa memakainya.Warna Magenta dapat dilihat pada di logo dan tumit getah outsized.

Warna ini merangkumi juga di bahagian tapak kasut. Dibahagian lain pula, “270” lembut timbul pada tumit. Kasut ini juga digandingkan bersama tali kasut berwarna kuning keemasan, sementara logo Swoosh perak logam menghiasi ruangan tepi kasut.

Nike Air Max 270 ‘Hyper Magenta’ bakal mula dijual 3 Mac dengan harga $150 (~RM586.42). Anda boleh membelinya di Nike Store secara atas talian mahupun fizikal..


Harga RM40,000 Dapat ‘Kereta Kompang’, Netizen Terkejut Lihat Ruang Dalam Model Axia Basic

Setiap pengeluar kereta ada menghasilkan model kereta varian paling basic spec sekali, khas buat pengguna yang mahukan kereta itu digunakan untuk bergerak dari titik A ke titik B sahaja.

Baru-baru ini seorang pengguna Twitter @meinmokhtar berkongsi pengalaman berada di dalam kereta Perodua Axia spec basic.

Beliau terkejut apabila melihat kereta kompak itu betul-betul sangat basic sehingga kekurangan beberapa ciri yang ada pada spec basic untuk model kereta lain.

Tiga gambar dikongsikan oleh akaun Twitter itu menunjukkan kereta tersebut tidak mempunyai meter RPM, butang penghawa dingin dan pemegang siling untuk penumpang.

Boleh tahan gak axia auto basic ni. Betul2 basic. Rpm meter takda. Butang ac takda. Pemegang tepi pun takda. 40k otr,,,, pic.twitter.com/3FBkh5q6Lu

— 🏳🌈TeamRayaAnakYatim🏳🌈 (@meinmokhtar) April 21, 2023

Hantaran ciapan itu menjadi perbualan netizen. Rata-rata ramai turut sama terkejut apabila melihatkan ciri-ciri asas yang ditawarkan untuk model kereta berkenaan.

Netizen turut berpendapat dengan harga sebanyak RM40,000 itu, pengguna boleh dapat full spec model kereta lain yang jauh lebih besar dan selesa berbanding kereta Axia basic itu.

Ni kereta ke Kriss😭 https://t.co/yD7jsPBUBR

Mahal sangat sebenarnya Axia basic RM40k. https://t.co/VnnYxLGm3E

— Muaz (@Muaz_Nasaruddin) April 21, 2023

RM40,000 boleh dapat Proton Saga Standard Auto. Kereta sedan, boot space luas, enjin 1.3, basic safety features lengkap 💪🏼 kos service maintenance pun lebih kurang je. Monthly pun RM440-460 je. Jadi la pengguna yang bijak 🔥 pic.twitter.com/IZFw2vo22Y

— Hafiz Anuar (@hafizanuarrr) April 21, 2023

Apa-apa pun, login masuk aplikasi bank masing-masing dan tengoklah kemampuan diri sendiri.

Pada masa yang sama, jangan sebabkan mahu ‘terlalu berjimat’, sampai bahayakan keselamatan diri dengan mengabaikan ciri-ciri safety yang mampu mengurangkan risiko kemalangan.

Maklum balas daripada orang ramai ketika ini, mungkin pengeluar kereta tempatan boleh take note dalam penghasilan kereta asas mampu milik pada masa akan datang.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Harga Rokok Bakal Naik Lagi Akhir Bulan Ini

Menteri Kesihatan, Datuk Seri Dr Dzulkefly Ahmad berkata harga jualan runcit rokok akan dinaikkan pada bulan hadapan berikutan perlaksanaan Cukai Jualan dan Perkhidmatan (SST) berdasarkan Peraturan 8A Peraturan-Peraturan Kawalan Hasil Tembakau 2004.

Beliau menjelaskan bahawa perlaksanaan SST menyebabkan beberapa bahan yang tertakluk dalam Peraturan A dinaikkan kepada harga yang termaktub sekarang. Oleh itu, harga jualan runcit turut dinaikkan dalam masa tiga minggu lagi. Tambah beliau lagi berikutan dengan perlaksaan SST ini pihak Kementerian Kesihatan sedang menyelaraskan kelulusan harga rokok terkini.

Sebelumnya, JT International Berhad (JTI Malaysia) telah mengumumkan kenaikan harga rokok yang akan dikuatkuasakan bermula 1 September nanti selaras dengan perlaksanaan SST. Kali terkahir harga rokok dinaikkan adalah pada tahun 2015 berikutan perlaksanaan GST, kos inflasi dan kenaikan eksais rokok.

Baca lagi: Kawasan Luar Restoran Diwartakan Sebagai Tempat Larangan Merokok


Harga Rokok Kemungkinan Bakal Naik Lagi

Harga bagi rokok mungkin baru sahaja naik baru-baru ini, namun peningkatan harga yang dibuat sebelum ini tidak menghalang pihak kerajaan untuk meningkatkannya sekali lagi.

Difahamkan beberapa pengeluar rokok seperti British American Tobacco, Jt International Bhd dan Philip Morris telahpun menurunkan harga jualan rokok sejurus selepas SST diperkenalkan bagi meningkatkan kuantiti penjualan.

Melihat kepada jumlah perokok yang masih ditahap yang ramai, pihak kerajaan kemungkinan bakal meningkatkan harga rokok sekali lagi dengan mengenakan cukai yang lebih tinggi.

Sebelum ini, Kementerian Kesihatan Malaysia turut mewartakan kawasan luar restoran sebagai kawasan diharamkan merokok.